"Ҡала Советы" туҡталышы районындағы тоннель буйлап ҡыҙым менән үтеп барғанда хәйер һорап торған бәләкәй малай тап булды. Йөрәгем терт итеп ҡалды. Уға 10 һум аҡса һондом. Ә эстән генә: "Ни өсөн хәҙерге цивилизациялы донъяла ташланған балалар әле булһа аҙым һайын?!" тип әсенеп уйланым.\nЙыл һайын Өфөлә яҡынса 13 мең бала тыуа, 600-ләп сабыйҙан әсәләре бала табыу йортонда уҡ баш тарта. Бөгөнгө көндә баш ҡалалағы 216 мең баланың дүрт меңе - етем балалар, 1809 бала опекаға алынған, 230-ы - аҫрауға алған ғаиләләрҙә, 451 сабый - балалар йорттарында, шуларҙан 141-е - патронат тәрбиәлә. Был статистика һандары артына, ҡағиҙә булараҡ, беҙ, тулы ғаиләләрҙән балалар, күҙ алдына ла килтерә алмаған әрнеү йәшеренгән. Ата-әсәһе тере булып та, балалар интернат тибындағы учреждениеларҙа аҫыралған социаль етемлек - бөтә илдең сикһеҙ ҙур проблемаһы.\n2006 йылда Өфө хакимиәтендә етем һәм ата-әсә ҡарауынан ҡалған балаларҙың яҙмышын ҡороу менән шөғөлләнеүсе опека һәм попечителлек буйынса идаралыҡ ойошторолғайны. Яңы хеҙмәт белгестәре аҫрауға алыусы ғаиләләргә ярҙам күрһәтеүгә йүнәлтелгән бер нисә маҡсатлы программа эшкәртте. Идаралыҡ үҙ эшенә яңы стандарттар индереү менән яңы кимәлгә күсте. Рәсәй төбәктәренең тәжрибәһен өйрәнеп, хеҙмәт белгестәре яҡшы ғына һөҙөмтәләргә өлгәште.\nҺуңғы йыл ярым эсендә уллыҡҡа алынған балалар дүрт тапҡырға артты. Етем балаларҙы урынлаштырыуҙың өҫтөнлөклө формалары булып элеккесә ғаиләләр тора, тип билдәләне идаралыҡ етәксеһе Милана Скоробогатова. Бөгөнгө көнгә балаларҙы алыуға сират тора. 207 ғаилә уллыҡҡа бала алырға теләй. Бер ҡараһаң, барыһы ла ябай кеүек - һәр береһенә берәр бала тарат та сыҡ. Ләкин фажиғә килеп сыҡмаһын һәм аҫрауға алыусы ғаиләләр малай йәки ҡыҙҙы кире балалар йортона килтермәһен өсөн (ә бындай хәлдәр булғылай икән), һәр уллыҡҡа алыусы менән индивидуаль эш үткәрелә. Тәрбиәселәр һәм психологтар потенциаль ата-әсәләр менән консультациялар, тренингтар үткәреү генә түгел, баланың үҙен дә ғаиләләге тормошҡа әҙерләйҙәр.\nБылтыр 183 бала әсәйле һәм атайлы булды. Улар араһында үҫмерҙәр ҙә байтаҡ. Ғаиләгә, ғәҙәттә, дүрт йәшкә тиклемге бәләкәй баланы алырға теләүҙәре бер кемгә лә сер түгел бит. Дүрт ғаиләлә ата-әсәләр балаларҙан баш тартырға мәжбүр булды, ләкин ҡабул итә алмаған өсөн түгел, ә ғаиләләр фажиғәгә тарыны. Береһендә атай кеше үлеп ҡалды, икенсеһендә үҙ балалары һәләк булды. Ләкин был сабыйҙарҙың береһе лә кире балалар йортона әйләнеп ҡайтманы, улар башҡа ғаиләләргә урынлаштырылды.\n- Идаралыҡ ысынлап та күп эштәр башҡара. Баланы яңы ата-әсәһе етемдәр йортонан алып киткәс тә, социаль хеҙмәткәрҙәр, педагогтар һәм психологтар улар менән бәйләнеште өҙмәй. Улар өсөн ғаиләлә һөйөү, күңел йылыһы, наҙ булыу мөһим. Хеҙмәт өсөн "элекке тәрбиәләнеүселәр" тигән төшөнсә юҡ. Балалар йортонан сыҡҡандарҙы ярҙамдан ташламайҙар. Уҡыу йортона инеү өсөн документтар йыйырға, эшкә урынлашырға, квадрат метрҙар менән проблеманы хәл итергә ярҙам итәләр. Торлаҡ алырға ғына түгел, ә унда лайыҡлы йәшәргә өйрәтергә, - тип айырып билдәләне Милана Марат ҡыҙы.\nБынан тыш, бала табыу йортонда яңы тыуған сабыйҙарынан баш тартҡан йәш әсәләр менән эшләү буйынса яңы методика индерелде. Йыл башынан алып 48 процент осраҡтарҙа ғаиләне һаҡлап ҡала алдылар.\nӘлбиттә, проблемалар ҙа бар. Ләкин йәмғиәт үҙгәрә... Етемлекте еңеү кеүек ҡатмарлы процеста һығымта яһау бик еңелдән түгел. Әммә Ғаиләгә социаль ярҙам йылында етем балаларыбыҙ ғаилә табыуы - һис шикһеҙ, ыңғай тенденция.


Йылдамыраҡ эшләргә кәрәк » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Йылдамыраҡ эшләргә кәрәк\nЙылдамыраҡ эшләргә кәрәк 06.11.2018 // Йәмғиәт\nРеспублика Хөкүмәтендәге оператив кәңәшмәлә Транспорт һәм юл хужалығы буйынса дәүләт комитеты рәйесе Тимур Мөхәмәтйәнов төбәк юлдарындағы хәл тураһында хәбәр итте.\n— 30 октябрҙән 6 ноябргә тиклем республикала 77 юл фажиғәһе булған. Уларҙа 98 кеше зыян күргән, 14-е, шул иҫәптән ике бала һәләк булған. Фажиғәләрҙең төп сәбәбе — тиҙлек тәртибен үтәмәү. Юл шарттарына бәйле авариялар теркәлмәгән, — тине ведомство етәксеһе. Ул шулай уҡ Башҡортостан юлсыларының ҡышҡа тулыһынса әҙер булыуын белдерҙе.\n— Коллегалар, ҡыш башланып, ҡарға бата башлаһаҡ, һеҙҙән техника юҡ, башҡа нәмә етмәй тигән һүҙҙәрҙе ишетмәҫмен тип ышанам. Әле генә барыһы ла тәртиптә булыуын раҫланығыҙ, — тине Радий Хәбиров.\n2 ноябрҙә Ауырғазы районында боҙло ямғыр яуыу сәбәпле Р-240 трассаһында хәрәкәт туҡталғайны. Радий Хәбиров тейешле хеҙмәттәрҙең эшкә тотоноу йылдамлығы менән ҡыҙыҡһынды.\n— Унда нимә булғанын видеояҙманан күргәнһегеҙҙер? Автомобилдәр колонна булып һуҙылып юл ситендә туҡталған, ҡайһылары түңкәрелгән. Хәҙер был турала фекер йөрөтөү ҡыйын, әммә, минеңсә, йылдамыраҡ эшләргә кәрәк. Иғтибар итегеҙ: ярайһы уҡ хәүефһеҙ, имен биләмә, артылыштар юҡ. Ә ҡышҡыһын нимә булыр? — тине төбәк етәксеһе.\nКеше ҡорбандарына килтергән юл һәләкәттәренең артыуына ҡағылышлы Радий Хәбиров юл хеҙмәттәренең эшләп еткермәүенә иғтибарҙы йүнәлтте. Тейешле ведомстволарға хәлде берлектә тикшереп, сара күрергә ҡушылды.


Алдар батырға һәйкәл буласаҡ! » "Йәшлек" гәзите\nГазета "Йәшлек" » Яңылыҡтар таҫмаһы » Алдар батырға һәйкәл буласаҡ!\nАлдар батырға һәйкәл буласаҡ!\nҺәр башҡорт хәленән килгәнсә ярҙам күрһәтһә, ул тиҙерәк ҡуйыласаҡ\nБелеүебеҙсә, 2013 йылда БР Хөкүмәте Баймаҡ ҡалаһының 75 йыллығын һәм Баймаҡ ҡойоу-механика заводының 100 йыллығын үткәреү буйынса саралар планын раҫларға әҙерләнгәндә район йәмәғәтселеге Бөрйән ырыуының күренекле шәхесе, яугир һәм полководец, мәғрифәтсе һәм дипломат, халҡыбыҙҙың милли геройы Алдар Иҫәнгилдин хөрмәтенә ҡала уртаһында монументаль һәйкәл асыу тәҡдиме менән мөрәжәғәт иткәйне. Алдар батыр, билдәле булыуынса, Нуғай даруғаһы Бөрйән улусында (хәҙерге Баймаҡ районы) тыуған, тархан, башҡорт ихтилалдары башлығы. XVII быуат аҙағында рус армияһының Ҡырым һәм Аҙау (Азов) походтарында ҡатнаша. 1696 йылда Петр I уға вариҫи тарханлыҡ ярлығы (грамота) һәм алтын яҙыулы көмөш ҡынлы ҡылыс бүләк итә.\nБаймаҡта Алдар батырға һәйкәл асыу халҡыбыҙҙың тарихын ололау, арҙаҡлы шәхестәребеҙҙе күтәрмәләү, улар өлгөһөндә йәш быуынды тәрбиәләү йүнәлешендә башҡарылған ҙур эш булыр ине. Былтыр 10 ноябрҙә ҡалала үткән район башҡорттарының ҙур йыйынында ла ошо мәсьәлә күтәрелгәйне.\nХалыҡтың мөрәжәғәтен район хакимиәте хуплап ҡаршы алды һәм Алдар батырға һәйкәл эшләүҙе ойошторҙо. Әле эш тамамланыуға бара. Ләкин шул уҡ ваҡытта проектты тормошҡа ашырыу өсөн аҡса етмәй. Сөнки ул күп сығым талап итә. Һәйкәл төҙөү өсөн бюджеттан бер тин дә ҡаралмаған. Шуның өсөн Баймаҡ районы башҡорттары ҡоролтайы башҡарма комитеты үҙенең сираттағы ултырышында мәсьәләне хәл итеү ниәтенән милләттәштәребеҙгә мөрәжәғәт менән сығыш яһарға булды. Мөмкинлеге булған һәр башҡорт хәленән килгәнсә түбәндә күрһәтелгән иҫәпкә аҡса күсерһә, һәйкәлде төҙөү һәм уны урынлаштырыу мәсьәләһе тиҙерәк хәл ителер ине. Башҡорт халҡының тарихына һәм киләсәгенә битараф булмайыҡ, милләттәштәр, был акцияла әүҙем ҡатнашайыҡ, уға үҙ өлөшөбөҙҙө индерәйек. Алдар батыр арҙаҡлы яҡташыбыҙ ғына түгел, ул бөтөн башҡорт халҡының милли геройы һәм ғорурлығы ла!\nБанк получателя – доп.офис № 8598/0736 ПАО Сбербанк\nКор/счет банка – 30101810300000000601, БИК банка – 048073601, Счет получателя – 42307810606520014198.\nБаймаҡ районы башҡорттары ҡоролтайы башҡарма комитеты.\nСығыу ваҡыты 9-03-2017, 11:10 | Ҡаранылар: 360\nБАШҠОРТ БАТЫРҘАРЫНА ҺӘЙКӘЛГӘ АҠСА ЙЫЙЫШАЙЫҠ!\n«Ырыуҙар ташы»н күмәкләп төҙөйөк!\nНисек йәшәйһең, милләттәш?


Сипайлово биҫтәһендә яңы һырғалаҡ асылды // Йәмғиәт | новости башинформ.рф\nСипайлово биҫтәһендә яңы һырғалаҡ асылды\n15:03, 25 декабря 2012 Йәмғиәт\nӨфөнөң Сипайлово биҫтәһендә, «Простор» сауҙа-күңел асыу комплексы бинаһы артында, һырғалаҡ асылды. Шыуыу өсөн ике майҙансыҡ эргәһендә заманса пластик хоккей ҡумтаһы ҡуйыласаҡ. Һырғалаҡтың дөйөм майҙаны 7100 квадрат метр тәшкил итә.\nШулай уҡ бында гардероб һәм кафе эшләй.\nҺырғалаҡ көн һайын 12 сәғәттән 23-кә тиклем эшләй. VI Ҡышҡы халыҡ-ара балалар уйындарын үткәреү айҡанлы Өфөнөң спорт комитеты 14 йәшкә тиклемге балаларҙы көн һайын 12-15 сәғәттәрҙә һырғалаҡта бушлай шыуырға саҡыра.\nӨлкөндөр өсөн һырғалаҡҡа инеү – 80 һум, 14 йәшкә тиклемге балалар өсөн 50 һум тора, 5 йәшкә тиклемге балалар өсөн инеү бушлай.\nТулыраҡ мәғлүмәт алыу өсөн iceufa.ru сайтына инергә йәки 266-55-51 телефоны буйынса шылтыратырға була.


Башҡортостан Хөкүмәте Премьер-министры урынбаҫары, БР Хөкүмәте Аппараты етәксеһе Илшат Тажетдинов Әбйәлил районы үҙәге Асҡар ауылында шәхси һорауҙар менән килеүсе граждандарҙы ҡабул итте. Уға 19 кеше мөрәжәғәт иткән. Әбйәлилдәр үҙҙәрен борсоған ағас бүлеү, балалар баҡсаһы төҙөү, эш менән тәьмин итеү, эшҡыуарлыҡты үҫтереү мәсьәләләрен күтәргән.\nБалалар баҡсалары мәсьәләләре Башҡортостанда шәптән түгел. Бөгөн 60 мең бала баҡсаға сиратта тора. «Киләһе өс йыл дауамында 25 – 30 мең урын булдырыласаҡ, быйыл Өфөлә генә 10 балалар баҡсаһын тапшырыу көтөлә», – тип билдәләне Башҡортостан Президенты онлайн-аралашыу мәлендә.\nИстанбулда (Төркиә) 1 июлдә Төрки телле халыҡтар музейы комплексы биләмәһендә башҡорт халҡының тарихына һәм этнографияһына бағышланған яңы экспозиция асыласаҡ. Унда Башҡортостандың үткәне генә түгел, бөгөнгө социаль-иҡтисади хәле менән дә таныштырыу маҡсат итеп ҡуйылған. Республикабыҙҙың иҡтисади, стратегик мөмкинлектәрен күрһәтеү башҡорт-төрөк бәйләнешен булдырыуға булышлыҡ итергә тейеш.\nСалауат районында «Салауат эҙҙәре буйлап» тип аталған туристик маршруттар комплексы булдырыу идеяһы ҡарала. Был агротуризмды үҫтереү, туристик инфраструктура булдырыу, тәбиғәтте һаҡлау өсөн дә әһәмиәтле булмаҡсы. 2016 йыл аҙағына бында ял итеүселәрҙең һанын йылына 23 мең кешегә еткерергә йыйыналар.\nавторы: admin | 15 мая 2013 | | Фекерҙәр (0)\nРеспубликала туристик индустрия киң үҫеш ала\nТуризмды үҫтереү мөмкинлектәре ҙур\nУртаҡ иҡтисади зона барлыҡҡа киләсәк


Аҙна яңылыҡтары. Башҡортостанда 15 йәше тулған йәштәргә никах теркәү хоҡуғы бирелә\nБыға тиклем рәсми өйләнешеү өсөн иң түбән йәш билдәләнмәгәйне. Шулай ҙа иртә ғаилә ҡороу өсөн талаптар ҙа ҡәтғи. Ҡыҙҙар бала көткән осраҡта никахты 15 йәштә лә теркәү рөхсәт ителә. Яңы ҡағиҙәләр тәү сиратта педофилияны иҫкәртеүгә йүнәлтелгәнСөнки хәҙер 15 йәшкә тиклемге ҡыҙ менән енси мөнәсәбәткә ингәндә, закон алдында мотлаҡ яуап тоторға тура киләсәк, йәғни был бәйләнеште енәйәт тип ҡарарға мөмкин. Икенсенән, закон иртә бала тапҡан ҡыҙ балаларҙы һәм уларҙың сабыйҙарын яҡлауға ҡоролған. Улар ҙа әсә булараҡ дәүләт ярҙамы һәм социаль яҡлауға хоҡуҡ аласаҡ. Шулай уҡ өйләнешергә йәше тулмаған тип егет кеше лә яуаплылыҡтан ҡаса алмай, ти депутаттар.\nӘйткәндәй, прокуратура никахҡа инеү йәшен 14-кә тиклем түбәнәйтеүҙе һорай ине. Ә депутаттар ун алты йәштә ҡалдырыу яҡлы булып сыҡты. Бәхәс ҡорғандан һуң 15 йәшкә туҡталырға ҡарар ителде. Әле республикала йыл һайын иртә өйләнешеүҙең 15-20 осрағы теркәлә. 16 йәшкә тиклем 4-5 ҡыҙ бала таба. Ҡабаланып ғаилә ҡорғандары өсөн закон проекттары Рәсәйҙең 20-нән ашыу төбәгендә ҡәтғиләштерелгән, хәҙер Башҡортостан да ошо исемлектә.


Хәбәрҙәр: Экономияларға түгел, үҫтерергә!\nЭкономияларға түгел, үҫтерергә!\nФранция һәм Италия берҙәм фронт булып сығыш яһай. Италия премьер-министры Энрико Леттаны Парижда йылы ҡаршы алдылар, һөйләшеүҙәр барышында Италия хөкүмәтенең яңы башлығы һәм президент Франсуа Олландтың ҡараштары тап килеүе асыҡланды. Леттаның фекере буйынса, бөгөнгө Европаның төп бәләһе- “йәмғиәтте әхлаҡи тарҡатыусы”үҫә барған эшһеҙлек.\nЛетта матбуғат конференцияһында мөһим мәсьәләләр буйынса француз лидеры менән бер үк позицияла тороуын һәм Европа Советының май, июндәге ултырыштары алдынан “сәғәттәрҙе дөрөҫләүҙәрен” белдерҙе. Уның һүҙҙәре буйынса, “ваҡытты әрәм итергә ярамай”:\n“Европа ла шундай уҡ һайлауҙы эшләй алырға, иҡтисадтың үҫешен яҡларға тейеш, бындай үҫеш мөмкин, әммә һуңғы айҙар, бәлки, йылдар ҙа бушҡа уҙған, был шулай уҡ һалым-бюджет сәйәсәтен консолидациялауға ла ҡағыла.”\nИҡтисади моделе Европаның локомотивы булған Германияла яҡлау тапмаған Франсуа Олланд Италияның яңы премьеры менән фекерҙәш булыуға шат:\n“Бөгөн беҙҙең төп бурыс- иҡтисади үҫеш, предприятиеларҙың әүҙем эшмәкәрлеге, айырыуса йәштәр араһында көслө булған эшһеҙлек менән көрәшкә ҙур тырышлыҡ һалыу.”\nИке сәйәсмән дә Европа илдәрендәге көрсөктөң ҡатмарлығын, ләкин Франция, Италия һәм Германияның сәйәсәтен билдәләүсе шарттарҙың төрлөлөгөн билдәләп үтте.\n“Энрико Леттаның Европа буйлап турнеһы бөтә Европа берҙәмлеген көсәйтеү эгидаһы аҫтында үтә, тик тәүге нәүбәттә яңы курс- иҡтисади үҫеште яҡлауға йүнәлтелгән. Ә был фронтҡа, әлбиттә, Франция етәкселек итә,- ” тип хәбәр итә Париждан EuroNews хәбәрсеһе Джованни Маджи.


Archives for Апрель 19th, 2018 | Йәншишмә\nАрхив записей за 19 апреля 2018\nФирүзә ҡашлы муйынсаҡ\nНаписал в 19 апреля 2018, 14:11\nНаписал в 19 апреля 2018, 11:11\nБашҡортостанда йәшәүселәрҙе «Макулатура тапшыр — ағасты ҡотҡар!» Бөтә Рәсәй акцияһында ҡатнашырға саҡыралар. Сара 14 майҙан 15 июнгә тиклем ярыш форматында уҙғарыла. 300 килограмдан ашыу макулатура тапшырған ҡатнашыусыларға аҡсалата премия һәм ҡиммәтле бүләктәр ҡаралған. Тулыраҡ мәғлүмәт — эко-марафон сайтында.


Туйсиндар йыр туйына йыйҙы » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Мәҙәниәт һәм сәнғәт » Туйсиндар йыр туйына йыйҙы\n15.03.2011 Туйсиндар йыр туйына йыйҙы\nБашҡорт сәнғәтенең тарихында һәм бөгөнгөһөндә баймаҡтар алтын фондты тәшкил итә. Был бәхәсһеҙ. Халҡыбыҙҙың мәшһүр йыр-бейеү өлгөләренең күпселегенең тап беҙҙең ерлектә тыуыуы һәм республика, ил күләмендә танылыу алған арҙаҡлы сәнғәт оҫталарының Баймаҡтан булыуы үҙе бер феномен һәм был ҙур ғорурлыҡ уята. Ана шундай йыр-моң әһелдәре араһында Сыңғыҙ ауылынан бер туған Туйсиндар лайыҡлы урын биләп тора.\nМиңзифа Ғилман ҡыҙы менән Париж Хәлфетдин улы Туйсиндарҙың йырлы-моңло ғаиләһендә тыуған ун бер баланың барыһы ла бала саҡтан халҡыбыҙ сәнғәтенә ғашиҡ булып үҫә. Бәләкәйҙән һалынған орлоҡ емешле булып сыға – бөгөн Туйсиндарҙы төбәктә генә түгел, ә бар республикала ла яҡшы беләләр, юғары баһалайҙар. Шулар араһынан Рәмил үҙен оҫта педагог, талантлы йырсы һәм ҡурайсы, үҙенсәлекле композитор һәм режиссер итеп танытты, “Башҡортостандың атҡаҙанған мәҙәниәт хеҙмәткәре” тигән маҡтаулы исемгә лайыҡ булды. ҡолсора ауыл мәҙәниәт йорто директоры булып эшләүсе Флүрә Париж ҡыҙы иһә райондың мәҙәниәт тормошонда үҙенең үҙенсәлекле эш алымдары менән билдәле. Ул да республиканың атҡаҙанған мәҙәниәт хеҙмәткәре булып танылды. Радмир инде, республика йыр бәйгеләре лауреаты булараҡ, Башҡортостан тамашасыһына яҡшы таныш. Кеселәре Айнур ҙа ҡаҙаныштары менән ҡыуандырып тора.\nТуйсиндарҙың ғаилә концертын ҙур сәхнәгә сығарыу уйы бынан бер нисә йыл элек барлыҡҡа килә. Дуҫтарының тәҡдимен күҙ уңында тотоп һәм халыҡтың һорауын иҫәпкә алып, Рәмил Сибай филармонияһында Туйсиндарҙың концертын ойоштора. Был проект ҙур уңыш ҡаҙана һәм тамашасы һөйөүен яулай. Шуның нигеҙендә ғаиләнең “Туй” исемле студияһы ойошторола һәм Туйсиндар республика ҡалалары һәм райондары буйлап тәүге гастролгә әҙерләнә башлай. Улар был эште үҙ көстәре менән атҡарып сыға. Ғаилә концерттары һәр ерҙә иң көтөп алынған тамашаға әүерелә. Баймаҡтар үткән йылдарҙа район халыҡ ижады үҙәгендә уҙған йыр-моң кисәһендә Туйсиндарҙың үҙҙәренә ҡабатланмаҫ байрам бүләк итеүен хәтерләйҙер.\nОшо көндәрҙә ғаилә Баймаҡ халҡына өр-яңы проектын тәҡдим итте. “Туйсиндарҙың йыр туйы” тип аталған тамаша, ысынлап та, моң туйына әүерелде, һәр ваҡыттағыса, шығырым тулы зал халыҡты йыйҙы. Рәмил, Флүрә, Радмир һәм Айнур Туйсиндар был юлы үҙҙәренең ижадташ дуҫтары – республика бейеү конкурстары лауреаты Илфат Мусин, виртуоз баянсы Дим Шәрәфиев, нәфис һүҙ оҫтаһы Нәсимә Ғиззәтуллина, тауыш режиссеры Ғайсар Моратов менән бергә сығыш яһаны. Өс сәғәт барған концерт даланлы ғаиләнең сәнғәт күгендәге ҡаҙанышына йәнә бер бит өҫтәне, башҡорт йырының илаһилығына дан йырланы, быуаттар төпкөлөнән аманат булып тапшырыла килгән аһәңле моңобоҙҙо бар камиллығында тамашасы күңеленә еткерә алырҙай ысын халыҡ йырсыларының барлығын йәнә бер ҡат иҫбатланы. Бындай концерттарҙы күп тапҡыр тамаша ҡылған кеше булараҡ, шуны әйтергә кәрәк: Туйсиндарҙың һәр проекты – үҙе бер асыш, үҙе бер яңы моң даръяһы. Улар башҡарған һәр йыр сылтырап һәм урғылып аҡҡан саф шишмәгә тиң. Әйткәндәй, 1997 йылда “Ирәндек моңдары” фестивалендә жюри ағзаһы булараҡ ҡатнашҡан атаҡлы йырсы Абдулла Солтанов Рәмил Туйсин башҡарыуындағы йырҙарҙы тыңлағандан һуң, бик тә талантлы һәм өмөтлө йырсы, уның киләсәге ҙур, тип юғары баһа биргәйне.\nКонцерттың программаһы үҙенсәлекле, репертуары бай булыуы менән айырылып торҙо. Башҡорт халҡының классик йырҙарынан алып танылған композиторҙар ижад иткән, тамашасының һөйөүен яулаған, төрлө тематикалы көй-моңдар яңғыраны. Шулар араһынан Мирсәйет Әмирҙең “Тормош йыры” спектакленән “Басир йыры” кисәнең кульминацион мәле булғандыр. Уны Рәмил, Радмир, Айнур музыкаль оҙатыуһыҙ һәм өс тауышта тетрәндергес итеп башҡарҙы. “Пограничниктар” йырын халыҡ аяҡ үрә баҫып алҡышланы. Рәмил яңыраҡ ҡына ижад иткән “Бер туғандар беҙ” исемле йыр ғаиләнең гимнына әүерелгән тиһәк тә, хата булмаҫ. Ғөмүмән, тамаша режиссура йәһәтенән төплө уйланылыуы менән иғтибарҙы йәлеп итте, йырсыларҙың юғары профессиональ оҫталығын тағы күрһәтте.\nТуйсиндарҙың яңы проектын тамашасы был юлы ла бик йылы ҡабул итте. Һәр хәлдә, халыҡ бындай тамашаға һыуһаған һәм ул теләгәненә иреште. Әйткәндәй, “Туй” студияһы был программа менән әле республика ҡалалары һәм райондары тамашасыларын ҡыуандырыуын дауам итә. Данлыҡлы Туйсиндар нәҫеленең яңы проекттарын киләсәктә лә күрергә яҙһын. Шулай булыр ҙа!


Без теркәлгән таныштырҙы. - Бөтә донъя видео чат! Бөтә ил, сит ил, бөтә донъя.\nИр-егет Һәм Фәләстин: Бушлай алдан Теркәлеү\nБеҙҙең сайт биттәрендә түләүһеҙ теркәлгәнТелефон номеры кәрәк раҫлай әгәр Һеҙгә, яңы ғына, бәлки, һеҙҙең Менән аралашып, һеҙҙе иллинойс аралашырға мөмкин. Иң яҡшы ир-егет һәм Шулай уҡ ир-аттар өсөн Бөтөнләй бушлай була һәм фәләстиндә Селтәре булдырылған.\nӘгәр әгәр сездә ниндәй ҙә Булһа һораусылар, рәхим ите...\nОлеся, 31, порт-О-пренс, Гаити\nбер нәмә оҡшай һәм таныштар\nХәҙерге нығытыу веб-технология Пользовательский тәжрибәһе онлайн-аралашыу арауыҡКиң партнерҙар селтәрен, сайттың ҡулланыусыларының Ҡайһы бер үҙенсәлектәре һәләтле уникаль Массивты булмаусылар һәр төрлө бәрелештәр Һәм хистәремде ҡабаттан табырға тырыша Һәм яңы кешегә оҡшап киткән лежа. Шулай уҡ был система бик Ябай дуҫлыҡ, шулай уҡ башҡа Сиселештәр эҙләгән кешеләр өсөн арзан Булып видеочат һәм видеокамералар.\nҺин эшләй ала, тип уйлайым, Һеҙ ...\nВидеочинать һеҙ Аласыз наслаждаться. Һин тәъмин\nЮта менән хитлана\nКүптән инде Интернет сығанағы булып тораәлеге ваҡытта аҡыллы кеше тормошон Күҙ алдына ла арттырыу өсөн Илһам ғәжәпләнде.\nСөнки беҙ һайлаған менән интернетҡа Тоташыу мөмкин ризыҡ, кейем, автомобиль, Күсемһеҙ милек һатып алыу һәм Хатта кеше күңеле.\nЙәмғиәт үҙе кеше. Бөгөн күп кеше реаль тормошта Таныштым смущаться, мәҫәлән, үҙ коммуникатив Ч рулетка эшләү өсөн әҙерләнде. Шулай итеп, һәр мәсьәләне хәл Итә алмаған йәки һеҙ хисе, Һеҙ кем һеҙгә дуҫ...\nМенән бушлай Осрашыуға Дэйв\nбыл браузер, ярҙам итмәне\nҠайһы бер сайттар, тип раҫлай Улар бик ҡәнәғәтБеҙ яңы версияны ҡуйырға тәҡдим Браузер йәки 9-сы башҡ. 9 башҡа тиклем яңыртылған бренды Ҡуйылған йәки джинсы версия версияһын Тәҡдим итә. Зарегистрировалась һәм һеҙҙең шәхси хәбәрҙәр Ебәрә алаһығыҙ, фотоһүрәттәрҙе ҡараным, сайт Файҙаланыусыны ҡатнашты азия осрашҡан һәм Таныша-таныша, сайттың бушлай Екатеринбург.\nЗинһар, беҙҙең злоупотреблять\nНесерьезный дуҫтарса мөнәсәбәттә булып тора, ...\nХорватия хорват популяр ...\nСоциаль селтәрҙәрҙә һәм башҡа сайттарҙа Инеү хаҡы бушлай танышырға һәм Теркәү теркәлгән варианты ҡулланылған, сөнки Тап теләгән ир-егеттәр ир-Егеттәр, ҡатын ҡыҙ, тиҙ арала Ҡалаға болгар булып һайланаШулай ҡыҙыҡлы һәм мауыҡтырғыс һөйләшеүҙәр Башында һәр беренсе шишәмбеһендә вторникот. Шулай итеп, һеҙ шулай уҡ Ир-егеттәр һәм ҡатын-ҡыҙҙың Төп аңламаусанлыҡ аңлап поведения-тәртиптә Стереотип был ир-егет һәм Ҡатын-ҡыҙ. Әгәр юҡ, ауыҙ һайлай һәм Үҙгә...\nАҡса-Новгородта, Реклама, ял, Бойондороҡһоҙлоҡ\nҺөйләшеүҙәр алып барыу уңайлы\nСмснино-участка, түбәнге новгородта ойоштороу Өсөн махсус кеше, кәрәге ҡалманы Матур осрашыу торған, төрлө йәштәге Ҡыҙҙар, суперская пар араһында хатта, Аралашыу йыш ҡына кешегә югереп Килде лә борсой декрет авиакомпанияһы"Түбәнге новгородта бойондороҡһоҙлоҡ"Был сайттар һауа торошона ғына, Программалар һәм фильмдар өсөн дискотека асылды. Революция ваҡыты менән төрлө хәл Булмаһын өсөн был эҙләнеүҙәр, интернет Үткәреү өсөн башҡа кәрәк-танышты, Кино...\nСтатистика мәғлүмәттәренә ярашлы, беҙҙә, файҙаланыусыларға Ла хәбәр 85 көнөнә 3 Сәғәттән ашыуБыл сайтта шулай уҡ сервис Һәм ҡулланыусы ҡәнәғәт. Ағымдағы контракт хаҡы: 1 көн-65.00 һум айлыҡ осоронда пробный1 Ай-аҙнаһына һум 2100.00 һум 650,00евро тәшкил Пробный 65 осоронда тәүге көнөнә Көн, ә һуңынан бер ай Дауамында түләү контракт яңыртып етештереү Тәүлегенә 24 сәғәт булған. Төймәгә"профиль үҙ үҙен юҡҡа Сығарған контракт идаралығы, уҡыу мөмкинлеге Һәм бөтөрә.\nИр-егеттәр Һәм ҡатын-Ҡыҙҙар өсөн Бушлай силәбе Өлкәһе\nмиңә мин белмәйем, һин\nБик тоғро, изге күңелле, тыныс Һәм тығыҙ\nХатта мин дә белмәй, йәки Был ҡыҙы ҡыҙ ҡыҙ булыр Был, мин уның менән осрашыу Элек, хатта мин шуға ышанып, Киттем мин үҙем теләй икән, Әйҙә, әгәр ул миңә нимә Эшләргә-дөрөҫ була.\nМинеңсә, был мин.Мин ҡыҙым янында булғанда ғына эҙләй.\nБәхетле булған минең йөрәгем\nМин бәхетле, һин яҙам һәм Аралашам, тип.\nҠыҙын йәки ҡыҙ өсөн яҡшы Көн, кем-кемде ысын ир-Егеттәр һәм ҡатын-ҡыҙҙа...\nБыл канал файҙалы булыуы мөмкин Каталогы телеграф, бот һәм чБына ҡыҙыҡ бөтә каналы электр мессенджер. Телеграф каналы-ул эҙләү системаһы.тирәсте. һан үҙенсәлектәре һәм яңы яҙылған Веб-каталог. Каталог каталог Телеграмма телеграмма каналы Өсөн файҙалы булыр, һәм ч бота. Бына ҡыҙыҡ бөтә каналы электр мессенджер. Телеграф каналы-ул эҙләү системаһы тирәсте.\nсистема, яңы мөмкинлектәр менән яҙылыусылар Һаны тиклем веб-каталог.Тирәсте.\nҠаршы бушлай Таныша сайтында Егет\nМинең уйлауымса, был хәл\nБыны махсус рәүештә, һеҙгә бәйле, Тулҡын оҙонлоғо матур һәм сексуаль\nТел табып, әгәр һеҙ кемде Ҙә булһа, тормош йәки кем Булырға теләйһең, ҡулдары менән, йылы Саҡта яратҡан кеше-ул һеҙ телисез.\nАҡ слюда, зарарлы ғәҙәт, рәсми Рәүештә айырылыштым, реаль. Тәбиғәт тынысландыра, тоғро конфликтты мөмкин. Хәҙер мин был яҡта, был Спорт, сәләмәт йәшәү рәүеше. яҡшы булыр ине. Яҙырға ла ҡурҡтым. Һине кем эҙләп-номеры буйынса булды. Тыныслан, һин ...\nМенән Фото телефоны Бушлай, теркәлеү Дубай ҡабул Итеүгә яҙылыу Өсөн\nӘлеге ваҡытта кәртәләп башҡа бушлай Теркәлергә кәрәк булғандар менән осраша.Дубай СайтындаФотографиялар ҡарау һәм хәбәрҙе өҫтәй. Был яңы сайт һ ысулы Булып яңы танышына телефон тәҡдим Берекмәһе ағзалары һәм ресурстарҙы оптималь Бүлергә ярҙам итеү булышлыҡ итә. Башҡа бушлай таныша сайтында теркәү Һәм фотоһүрәте, телефон номерын һәм Хәүефһеҙлек функциялары ҡәнәғәтләндерерлек була алманы. Ҡыҙҙар ләззәт тыш, бәлки, һеҙҙең Аралашыу, интернет фотоһүрәттәр ҡарау. Теркәлгән, мөмкинлектән файҙа...\n603055 Өсөн бушлай Android ч Рулетка\nВидео осраҡлы дремина менән файҙаланыусылар, Улар менән аралашыу сервисы бөтә Донъяға билдәлеУнан йәшерәк һәм барыһы ла аноним. Тиң суммала аҡса рулетка файҙаланыусылар Һаны осраҡлы һайланмаған, бәлки, улар Һеҙҙең йөҙҙәрегеҙгә ныҡ һуҡты. Миллионлаған кеше бөгөн һәм хәрәкәттәр Менән хеҙмәттәшлек программаһы сиктәрендә бөтә Донъянан ҡәнәғәт. Әйбер, аноним булып ҡала, әлегә Беҙ һөйләшә. Кәрәк түгел ҡулланыу алдан юҡ, Осраҡлы кешеләр менән аралаштыра, ҡауыштыра Хәл һәм экран ғына ҡағыла.\nТанышырға Онлайн: филадельфия Тултырған ир-Егет һәм\nФиладельфия мин теләр инем\nКөндәлек 100 000 ашыу кеше Йыйылған урын өсөн осрашыу өсөн Иң яҡшы ҡала фиестаФиеста бушлай аралашмай һәм ҡушылмай, Юл юҡ түгел өҫтәне. Зинһар, күрһәтелгән, табырға йыйыныусы яңы Дустар, һеҙ телисез.\nБынан тыш, барлыҡ, һеҙгә нимә Кәрәк, башҡа ҡалаларына ла сәфәр Компанияһы ял итеү өсөн, күңел Асыу һәм яҡшы барбекю.\nФиеста һәм уңышлы ҡулланыу һәм үлтереү.\nҺеҙ дуҫтар фильм тураһында күберәк Белергә, салонда-туңдырма һәм ч.\nНиках Теркәү һәм Аралашыу өсөн\nӘлеге етди мөнәсәбәттәр ирекле познакомитьсяи, Никах, романтикаһы, дуҫлыҡ, дуҫлыҡ һәм Флирт үҙгәрешһеҙТеркәлгән-теркәү, үҙ профиле һәм Башҡа социаль селтәрҙәргә инеп скачать Онлайн төҙөлә башланы. Шәхси мәғлүмәттәрегеҙҙе тулы хәүефһеҙлек гарантиялана.\nАноним рәүештә мәғлүмәт алырға була, Тимәк, кем дә булһа бар, Хатта әгәр был тулыһынса гарантиялана.\nБеҙ файҙаланыусы өсөн беҙҙең бөтә Эштәрҙең башы...\n- Ч Юҡ рулетка Анонимлыҡ\nКеше һүҙе һиңә үҙен күрһәтә ала\nЫшанмаһағыҙ, оноткан тураһында ҡыҙыҡлы ҡурҡыу, Оялыу, башы сатнай бер-береһе Менән мөнәсәбәттә һәм аралашыуҙа тураһындаВидеочивать күберәк асырға кәрәк түгел, Әгәр һеҙ бик күп иероглифты Яҙырға теләгән ваҡытта түгел, әммә Бар йөрәкте тотонолған һыу һәм Хатта айырым аспекттары аҡ экран Март бөтөнләй башҡа. Персональ компьютер йәки ябай эштәр Башлай, был тағы бер шанс. Шулай уҡ уның менән аралашыу, Хеҙмәтләндереү кимәле.\nб, әммә был уңыш...\nМенән бушлай Таныша, ҡатын-Кыҙҙар\n- sosyal Nga pagpakig-Date ug Sa pagpakig-Date network.\nҡатын-ҡыҙҙы яңғыҙ видеочивать теркәлгән онлайн бөтә донъя буйлап танышыу видео иғлан танышты етди таныштырҙы. ҡыҙы таныштырҙы онлайн видео танышып аралашыу дуҫлыҡ онлайн видео трансляции онлайн башҡа бушлай теркәү ч беренсе танышыу видео


«Берлинға» тип аталған Бөтә Рәсәй йәштәр тарихи квест уйынына Иглин йәштәре лә ҡушылды\nБөйөк Еңеүҙең 71 йыллығына арналған сара Иглин мәҙәни-спорт комплексында уҙҙы. Унда райондың ете мәктәбенән уҡыусылар ҡатнашты. Ойоштороусылар буласаҡ хәрбиҙәр һәм ил һаҡсылары өсөн мауыҡтырғыс уйын программаһы төҙөгәйне. Квест алты этаптан торҙо. Берәүҙәр интеллекталь викторинала, икенселәр медицина әҙерлеге буйынса теоретик һәм практик яҡтан көслө булып сыҡты. Уҡыусылар шулай уҡ пневматик винтовканан атыу оҫталығын да күрһәтте.


Бөгөнгө йәш кеше ниндәй һөнәрҙе яҡшы тип иҫәпләй?\nКиске Өфө гәзите·1 Aug at 11:17 am\nЛилиә ҠАҺАРМАНОВА, Өфө ҡалаһы, абитуриент: Бөгөн техник вуздар популяр, сөнки техник һөнәр алып ҡына аҡса эшләргә була икәнен белә йәш кеше. Гуманитар һөнәр һайлаусылар ҙа байтаҡ, тик уҡырға инеү шарттары ҡатыраҡ: Берҙәм дәүләт имтиханы буйынса балдар ҙа юғары булырға тейеш, бынан тыш, ниндәйҙер ижади эш буйынса ла һынау тотоу кәрәк. Бөгөн йәш кеше һөнәрҙе уның күңеленә ятыу-ятмауына ҡарап түгел, ә киләсәктә икмәкһеҙ ҡалдырмаҫлыҡ, эш урыны табырлыҡ булыуына ҡарап һайлай. Мин үҙем табип һөнәрен үҙләштерергә ниәтләйем, сөнки медицина өлкәһендәге белгестәр һәр ерҙә, һәр ваҡыт кәрәк. Әлегә Өфө, Ҡаҙан, Волгоград, Екатеринбург ҡалаларындағы юғары уҡыу йорттарына документтарымды тапшырып, һөҙөмтәләрен көтәм. Шулай уҡ Өфө дәүләт нефть техник университетының бер нисә факультетына документ илтеп бирҙем, унда минең БДИ һөҙөмтәләрем буйынса уҡырға инеү мөмкинлегем бар. Әлбиттә, Башҡорт дәүләт медицина университетының дауалау факультетына уҡырға инә алһам, бик яҡшы буласаҡ. Сөнки был факультетта дөйөм курстар үткәндән һуң, артабан күңелеңә ятҡан йүнәлештә белем алыуҙы дауам итергә була. Неврология йәки дерматология өлкәһен тәрәндән өйрәнер инем, вузда уҡыу барышында фекерем үҙгәреп китмәһә генә инде. Киләсәктә был өлкәләге белгестәргә эш урындары булыр, тип иҫәпләйем. Кешеләрҙең күңел торошона, нервылар системаһына бәйле сирҙәрҙе дауалау, ошо өлкәлә фәнни тикшеренеүҙәр алып барыу актуаль буласаҡ. Әлбиттә, яҡшы белгес булыр өсөн башта кәм тигәндә 10 йыл ғүмереңде белем алыуға, һөнәри үҫешкә бағышларға тейешһең. Йәштәштәрем һөнәр һайлағанда был факторҙы ла иҫәпкә алалыр, тип уйлайым. Киләсәктә кем булып, ҡайҙа, күпме аҡса алып эшләреңде саҡ ҡына ла күҙалламай тороп, кеше кәңәш иткәйне йәки танышым шунда еңел генә уҡып сыҡты, тип, юғары уҡыу йортон һайлап булмай. Статистик мәғлүмәттәргә күҙ һалып, баҙар хәлдәрен өйрәнеп хәл итергә кәрәк. Хатта әле әйткән дауалау факультетына уҡырға ингәндә лә аныҡ йүнәлеште һайлар алдынан статистиканы ҡарап, киләһе биш йылға бирелгән күҙаллауҙар менән танышып сығырға уйлайым. Сөнки талаптар үҙгәреүе бар, бәлки, башҡа йүнәлештәге табиптар кәрәк булыр ул саҡта.\nЛәйсән ҒИБАҘУЛЛИНА, Сибай ҡалаһы, абитуриент: Бөгөн табип һөнәрен үҙләштергән йәш белгестәр кәрәкле, тип һанайым, бигерәк тә бәләкәй ҡалала. Тик үҙем, мәҫәлән, шул уҡ Сибай ҡалаһына эшкә кире ҡайтҡым килмәй. Сөнки бындай бәләкәй ҡалаларҙа тормош талғын, һәүетемсә бер төрлө генә бара, мөмкинлектәр ҙә ниндәйҙер кимәлдә сикләнгән. Тиҫтерҙәрем нәҡ шуның өсөн дә ҙур мегаполистарҙағы юғары уҡыу йорттарына инергә ынтыла, артабан шунда эш табып, тороп ҡалырға теләй. Унда уҡырға ла, аҡса эшләргә лә мөмкинлектәр күберәк, үҫеш өсөн дә юлдар асыҡ. Ә бына ниндәй һөнәр үҙләштереү өҫтөнлөклө булыуына килгәндә, һәр кем үҙенең мөмкинлектәренән сығып киләсәген хәл итәлер, тип иҫәпләйем. Барыһы ла һинең уҡыу кимәлеңдән, Берҙәм дәүләт имтихандарын нисек тапшырыуыңдан, нимә менән шөғөлләнергә яратыуыңдан тора. Тиҫтерҙәрем хәҙер ата-әсәһе ҡушҡан өсөн генә иҡтисадсыға уҡырға барыуҙы йәки башҡа күңеленә ятмаған һөнәрҙе һайлай һалып бармайҙыр ул. Аҡыллы, мәктәптә уҡығанда уҡ киләсәген хәстәрләп, тырышып торған үҫмерҙәр күп. Иң мөһиме, йыр-бейеү, ижад эшенә ҙур таланты булмаған йәштәр тормошта кәрәк булғандай һөнәрҙе һайлауҙы хуп күрә. Ниндәйҙер хыял артынан барып, аҙаҡ шул өлкәлә уңыш ҡаҙана алмай, үкенеп йөрөгәнсе, баш менән уйлап, иң ҡулайлы юлды һайлауың яҡшы инде. Шуға ла мин башҡорт теленән олимпиадаларҙа ҡатнашып, призлы урындар алып йөрөһәм дә, филология өлкәһенә бармаҫмын ул, тип торам. Табип һөнәрен үҙләштерергә итәм, уға һәр саҡ эш урыны табыла бит.\nДинис ЮЛБИРҘИН, Бөрйән районы, абитуриент: Мин Башҡорт дәүләт аграр университетының энергетика факультетына документтарымды тапшырҙым, хәҙер түҙемһеҙлек менән һөҙөмтәһен көтөргә ҡалды. Бынан тыш, Өфөләге теш табибы һөнәренә уҡытҡан уҡыу йорттарына ла документтарымды алып барып бирҙем. Ҡайҙа уҡырға инһәм дә, киләсәктә ғаиләне ҡарарлыҡ эш табып булһын. Әлбиттә, энергетика факультетында белем алып, инженер булып сыҡһам, яҡшыраҡ булыр ине. Сөнки атайым электрсы, мин был эште яҡшы беләм, ауыл ерендә лә, ҡалала ла үҙ урыныңды табырға була. Тиҫтерҙәрем шул техник вуздарға уҡырға инергә ынтылалар инде, бигерәк тә нефткә бәйле һөнәрҙәрҙе үҙләштерергә тырышалар. Сөнки ул осраҡта Себер тарафтарына эшкә китеп, күберәк аҡса табырға мөмкин. Ир-егет өсөн шул ғаиләңде ҡарай алыу мөһим бит инде.


ХАЛҠЫБЫҘ ЙОЛАҺЫН ОЛОЛАП…\nБДУ-ның Сибай институты хаҡында йыш ҡына йәш быуында илһѳйәрлек тәрбиәләүсе рухлы үҙәк тигән һүҙҙәрҙе ишетергә мѳмкин. Хаҡлыҡ бар был һүҙҙәрҙә. Уҡыу йорто алдында урын алған билдәле шәхестәребеҙ һындары, фойеларҙағы эстетик тәрбиә биреүҙе маҡсат иткән барельефтар, даими уҙғарылған ижади осрашыуҙар, юғары кимәлдә үткәрелгән Һабантуй байрамы—ошо фекергә ныҡлы дәлил түгелме? Һабантуй тигәндәй, халҡыбыҙҙың күркәм йолаһы быйыл уҡыу йортонда 9-сы тапҡыр ойошторолоп, үҙенең әһәмиәтен тағы бер тапҡыр иҫбатланы.\nШуны билдәләү мѳһим: институттағы Һабантуй байрамы ниндәйҙер үҙенсәлекле сараға нигеҙләнә. Сираттағыһы иһә 112-се Башҡорт кавалерия дивизияһына арналыуы менән тарихта ҡаласаҡ. Был кѳндѳ Һабантуй байрамы сиктәрендә данлыҡлы дивизияға арналған ижади композиция ла асылды. «Тѳньяҡ амурҙары» хәрби патриотик клубы етәксеһе Илдар Шәйәхмәтов башҡарған эш ѳс бүлектән тора. Тәүгеһе—дивизияның үткән юлын һүрәтләһә, икенсеһендә легендар комдив Миңлеғәле Шайморатов урын алған. Һуңғыһында инде дивизияның Советтар Союзы Геройҙары менән танышырға мѳмкин. Һис шикһеҙ, ҙур күләмдәге ижади композиция менән танышҡан йәш кеше күңелендә тыуған ере һәм иле тарихы менән ныҡлап ҡыҙыҡһыныу теләге уянасаҡ. Байрам ҡунаҡтары уҡыу йортоноң музейы менән дә танышты. Бай экс-понаттар туплаған музей ошоға тиклем 2-се корпуста эшләп килгән булһа, хәҙер иһә ул ҡунаҡтарҙы яҡты, иркен бүлмәлә ҡаршы аласаҡ.\nҺабантуй флагын күтәреү хоҡуғы Рәсәй Федерацияһы Президенты стипендиаты, юридик факультет студенты Гүзәл Хасаеваға һәм халыҡ-ара спорт ярыштары чемпионы, технология бүлеге студенты Артем Дьяченкоға бирелде.\nБДУ-ның Сибай институты директоры Зиннур Ғѳбәйҙулла улы Йәрмѳхәмәтов үҙ сығышында уңыштар, киләсәккә уй-пландар менән бер рәттән, Һабантуй байрамының әһәмиәтен дә һыҙыҡ ѳҫтѳнә алды. Уҡыу йортоноң халҡыбыҙ традицияларын дауам итеүе юҡҡа түгел. Ни ѳсѳн тигәндә, БДУСИ студенттарға белем биреп кенә ҡалмай, ә хужалыҡ эштәрен дә йылдам алып бара. Уҡыу йортоноң үҙенең сәсеүлектәре, умарталығы бар, йылҡысылыҡ менән шѳғѳлләнәләр.\nЗиннур Ғѳбәйҙулла улы институт үҫешенә үҙ ѳлѳштәрен индергән ҡала хакимиәте, предприятие-ойошма етәкселәрен билдәләп үтте. Уҡыу йорто хеҙмәткәрҙәре, студенттар ҙа ситтә ҡалманы, «Иң яҡшы уҡытыусы», «Иң яҡшы һаҡ хеҙмәте хеҙмәткәре», «Иң яҡшы тѳркѳм кураторы» кеүек номинацияларҙа билдәләнеп бүләктәргә эйә булды. Хеҙмәтте лайыҡлы баһалау үҙ сиратында артабан тағы ла дәртләнеберәк эшләргә әйҙәй.\nМайҙан тирәләй теҙелгән тирмәләр байрамдың тѳп биҙәген тәшкил итте. Ә ундағы милли ризыҡтар—бишбармаҡ, буҙа, ҡымыҙ—халҡыбыҙ асылын сағылдырҙы. Һабантуй булғас, уйын-кѳлкѳ, йыр-бейеү ҙә тынманы.\nЕтеҙҙәр, мәргәндәр, таҫылдар иһә кѳстәрен милли кѳрәш, йүгереү, волейбол, дартц кеүек ярыштарҙа һынаны. Ә тѳп приз—һарыҡтарға кемдәр эйә булды тиһегеҙме? Береһе—милли кѳрәш буйынса абсолют чемпион исемен яулаған «Физкультура һәм спорт» бүлеге студенты Илшат Ғазинға эләкһә, икенсеһен гер күтәреү буйынса ошо уҡ бүлектән Азамат Яхин алды.\nШулай итеп, БДУ-ның Сибай институты халҡыбыҙ йолаһын ололап, күркәм байрамды юғары кимәлдә ойоштора алыуы менән маҡтауға лайыҡ. Тѳбәгебеҙҙә ерен, телен һѳйгән, илһѳйәр йәш быуын үҫә икән, тимәк, бында уҡыу йортоноң ѳлѳшѳ баһалап бѳткѳһѳҙ.\nҺүрәттәрҙә: Башҡорт атлы дивизияһына арналған композиция; һабантуйҙан күренеш


Сибайҙа туҡмас һәм бишбармаҡ етештерәләр | ГТРК «Башкортостан» — Новости Уфы и РБ\n19 апреля 2019 — 12:37 ГТРК «Башкортостан»\nЙәш эшҡыуарҙарҙың продукцияһы менән гипермаркеттар ҡыҙыҡһына башлаған. Дилмөхәмәтовтар ғаиләһе милли ризыҡтарҙы етештереү менән өс йыллап шөғөлләнә. Ассортиментта әлегә туҡмас һәм бишбармаҡ. Тәүҙә бина ла, ҡоролмалар ҙа булмаған. Аҙаҡ улар 300 мең һум күләмендә субсидия алған. Тауар етештереүҙә биш кеше эшләй. Продукцияны Сибайҙа, Мәләүездә, Салауатта, Стәрлетамаҡта һәм Өфөлә осратырға мөмкин. Хәҙер эшҡыуарҙар ғаиләһе дәүләт ярҙамына өмөт итә.


Быйылдан күсемһеҙ милек менән идара итеү шарттары ла үҙгәрә\nМәҫәлән, юридик шәхестәр өсөн дәүләт теркәүенең ваҡыты 5 көнгә тиклем ҡыҫҡартыла.\nШулай уҡ «Күсемһеҙ милеккә хоҡуҡтарҙы дәүләт теркәүе» һәм «Хосусилаштырылған мөлкәткә дәүләт кадастры» тураһындағы федераль закондарға ла үҙгәрештәр ндерелгән.\nНотариаль теркәлгән килешеүҙәрҙе дәүләт теркәүен үткәреү срогы ла кәмей. Өс көнгә тиклем. Документ электрон рәүештә ебәрелгәндә бер көнгәсә. Россреестр шулай уҡ халыҡты бушлай хосусилаштырыу ваҡыты 1-се мартта тамамланыуы хаҡында ла иҫкәртә. Әле республика биләмәһендә 1 миллиондан ашыу кеше 600 меңгә яҡын объектҡа таныҡлыҡ алған. Был хоҡуҡ менән файҙаланып өлгөрмәгәндәр өсөн бер айҙан ашыуыраҡ ваҡыт бар.


Өфөлә Бөйөк Ватан һуғышы ветераны Минетдин Кәримовты йөҙ йәшлек юбилейы менән ҡотланылар - Bash.News\nӨфөлә Бөйөк Ватан һуғышы ветераны Минетдин Кәримовты йөҙ йәшлек юбилейы менән ҡотланылар\nӨфөлә Бөйөк Ватан һуғышы ветераны Минетдин Кәримовты йөҙ йәшлек юбилейы менән ҡотланылар https://bash.news/news/88148_fl_bjk_vatan_uyshy_veterany_minetdin_krimovty_j_jshlek_yubilejy_menn_otlanylar\n16 ғин 2019, 21:38\nФиҙаҡәр хеҙмәте менән күптәр өсөн өлгө булып торған ветеранды ҡала хакимиәте башлығы һәм төрлө ведомство етәкселәре тәбрикләне. Улар юбилярға Владимир Путиндың һәм Радий Хәбировтың ҡотлау хаттарын, бүләктәр тапшырҙы.\nФатирҙа үткәрелгән тантананы Минетдин Кәримовтың балалары, бүлә-бүләсәләре ойошторған.\nРоза Хөрмәтуллина, Минетдин Кәримовтың ҡыҙы: “Атайымдың тормошо еңел булмаған. Ҡорурланабыҙ”.\nМинетдин Кәримов Миәкә районы Елдәр ауылында тыуып үҫкән. Бөйөк Ватан һуғышында уҡсылар бүлегенә етәкселек итеп фашистарға ҡаршы көрәштә ике тапҡыр ҡаты яралана. 1942 йылда Калинин өлкәһендә ротаһы менән майор Константин Рокоссовский штабын үлемдән ҡотҡара.\nҠыйыулығы һәм намыҫлы хеҙмәте өсөн Рокоссовский уға рәхмәт һүҙҙәрен еткерә. Бөйөк Еңеүҙе Минетдин Ғабдулла улы Калининград өлкәһе Кенингсберг ҡалаһында ҡаршылай. 1950 йылда ветеран Өфөгә ҡайтып хеҙмәт юлын янғынға ҡаршы бүлектә дауам итә.\nДинар Хәлилов, Өфөнөң Киров районы хакимиәте башлығы: “Шатланабыҙ. Шул тиклем абруйлы кеше бар арабыҙҙа”.\nБаҡса үҫтереүселәр емеш ағастарын ҡышҡы һалҡынға әҙерләү эштәрен теүәлләй\n12:16, 19 ноя\nРеспублика башлығы Радий Хәбиров төҙөүселәр өсөн ҡаты талаптар ҡуйҙы\n11:00, 19 ноя\nБашҡортостанда иң яҡшы яңы йыл ҡаласығын асыҡлайҙар\n10:23, 19 ноя\nИглин районы Һарт-Лабау ауылы мәсетендә Мәүлит-ән Нәби байрамы билдәләнде\n23:23, 18 ноя\nӨфөнөң «Дуҫлыҡ монументы» эргәһендәге иҫке күпер киңәйтелмәйәсәк\n23:20, 18 ноя


Феофан Критский — Башҡорт Википедияһы\nФеофан Критский Викимилектә\nФеофан Стрелидзас, Феофан Критский булараҡ билдәле (грек. Θεοφάνης Στρελίτζας, Θεοφάνης ο Κρης; яҡынса 1500—1559) — крит мәктәбенең православие динендәге икона рәссамы\nЯҡынса 1500 йылда Крит утрауында тыуған, унда икона биҙәүгә өйрәнгән. Өйләнгән һәм ике балаһы булыуына ҡарамаҫтан, дини ҡараштары Феофанды монахлыҡҡа килтерә, балалары шулай уҡ аталарының эшен дауам итә. Монахлыҡты ҡабул итеүенең сәбәбен ҡатынының үлеме менән бәйләйҙәр. Феофан 1559 йылда Ираклионда вафат була.\nФеофандың бөтә биҙәлгән стена сәнғәте әҫәрҙәре Греция ҡитғаһында һаҡлана. 1527 йылда ул Метеорҙарҙа Изге Николай Анапавсас монастырының кафоликонына (төп дөйөм ғибәҙәтханаһына) биҙәктәр һала. Бынан һуң уның карьераһының юғары баҫҡысы башлана һәм 1548 йылға тиклем дауам итә. Метеорҙарҙан һуң ул Изге Афон тауына бара һәм унда Бөйөк Лавра һәм Ставроникит монастыры соборҙарын биҙәкләй. Феофан эштәрендә көнбайыш сәнғәтенең йоғонтоһон билдәләйҙәр (византия сәнғәтенә хас булмаған биҙәкләү, фигураларҙы арҡа яғынан төшөрөү).\nФеофандың ике эше Эрмитажда һаҡлана.\n↑ The Macedonian School 2012 йылдың 29 апрель көнөнҙә архивланған.\nhttps://ba.wikipedia.org/w/index.php?title=Феофан_Критский&oldid=810414 ҡабул ителгән\n1490 йылда тыуғандар\n1559 йылда вафат булғандар\nБыл бит һуңғы тапҡыр 11:20 26 май 2018 үҙгәртелгән.


Башҡортостандың 100 һайлау участкаһында автоматлаштырылған система ҡуйыла // Йәмғиәт | новости башинформ.рф\nБашҡортостандың 100 һайлау участкаһында автоматлаштырылған система ҡуйыла\n13:23, 6 декабря 2013 Йәмғиәт\n2014 йылда Рәсәй Үҙәк һайлау комиссияһы Башҡортостандың 100 һайлау участкаһын яңы заманса ҡорамал менән йыһазландырасаҡ. Былар «АРМ» автоматлаштырылған эш урындары, улар электрон протоколдарҙы «Һайлауҙар» дәүләт автоматлаштырылған системаһына оҙатасаҡ. Был турала Өфөлә Рәсәй Үҙәк һайлау комиссияһы рәйесе урынбаҫары Леонид Ивлев хәбәр итте.\n— Был Үҙәк һайлау комиссияһының эксперимент проекты. Һәм ул ғәмәлгә индереләсәк беренсе төбәк — Башҡортостан Республикаһы, — тип һыҙыҡ өҫтөнә алды Рәсәй Үҙәк һайлау комиссияһы рәйесе урынбаҫары. — Был һайлауҙарҙың асыҡлығын тәьмин итеүҙә яңы аҙым буласаҡ.\nЯңы система – кәрәкле программа һалынған махсус компьютер. Участка һайлау комиссиялары ағзалары электрон протокол төҙөйәсәк. «АРМ» урынлаштырылған бөтә участка комиссиялары ағзалары һанлы ҡултамға аласаҡ.\nХәҙер бюллетендарҙы иҫәпләп, протокол тултырып, уға ҡул ҡуйып һәм мисәт баҫып, документтарҙы алыҫ ауылдан район үҙәгенә алып барыуҙың кәрәге булмаясаҡ. Барыһы ла бер үк ваҡытта Мәскәүгә «Һайлауҙар» дәүләт автоматлаштырылған системаһына һәм Башҡортостан Үҙәк һайлау комиссияһына оҙатыласаҡ.\nЛеонид Ивлев, проект федераль бюджет иҫәбенә финанслана, тип хәбәр итте. Башҡортостанға участка һайлау комиссиялары ағзаларын яңы ҡорамал менән эшләргә өйрәтергә кәрәк.\nТеги: бр үҙәк һайлау комиссияһы,конференциялар


“Мәскәү. Владимир Путин тыңлай!” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәйәсәт » “Мәскәү. Владимир Путин тыңлай!”\n“Мәскәү. Владимир Путин тыңлай!” 13.06.2018 // Сәйәсәт\nДүрт сәғәт тә 20 минут... 2,5 миллиондан ашыу һорау... Ил Президенты Владимир Путин менән “тура бәйләнеш”, һәр ваҡыттағыса, эшлекле шарттарҙа үтте. Асыҡ, ихлас аралашыу... Ваҡыты менән, әлбиттә, етәксенең кәйефе ҡырылып киткән мәлдәр ҙә булды. Ни эшләйһең, тормош. Әммә Владимир Владимирович бер һорауҙы ла иғтибарһыҙ ҡалдырманы. Хатта алып барыусылар иғтибар итмәгәндәрен үҙе эфирға “сығарҙы”. “Тура бәйләнеш” башланмаҫ элек үк ил башлығына хеҙмәт хаҡы, эске һәм тышҡы сәйәсәт, социаль тәьминәт, иҡтисади хәл, торлаҡ-коммуналь хужалыҡ, медицина хеҙмәтләндереүе һәм башҡа көнүҙәк мәсьәләләргә ҡағылышлы миллиондан ашыу һорау килгәйне инде. Артабан улар өҫтәлде генә...\nҠайһы юлдан атлайбыҙ?\nУн алтынсы тапҡыр үткәрелгән осрашыу мәлендә ил етәксеһе барлығы 79 һорауға яуап биреп өлгөрҙө. Улар төрлө мәсьәләләргә ҡағылды. Шулай ҙа тәүге һорау барыбер ҙә Рәсәйҙең иҡтисади хәле тураһында ине. Иҫләйһегеҙме, ике йыл элек ойошторолған “тура бәйләнеш” ваҡытында Президенттан “Беҙ ҡайһы юлдан барабыҙ: аҡтанмы, әллә ҡарананмы?” тип һорағайнылар. Ул ваҡытта ил етәксеһе: “Һоро һыҙаттан”, — тип яуап ҡайтарғайны. Бөгөн иһә Владимир Владимирович ил иҡтисадының тотороҡло рәүештә яҡтылыҡҡа табан йүнәлеүен билдәләне.\n“Былай тип әйтергә ныҡлы нигеҙ бар. Беренсенән, беҙ иҡтисади үҫеш траекторияһына сыҡтыҡ. Сәнәғәт, ауыл хужалығы тотороҡло алға бара”, — тине Путин. Икенсе фактор: тарихта булмағанса инфляцияның иң түбән күрһәткесенә өлгәштек. “Был – артабанғы үҫеш өсөн ныҡлы нигеҙ. Иң мөһиме, барыһы ла инвестицион үҫеш шарттарында ғәмәлгә ашырыла — былтырғы йылда 4,4 процент”, — тине Президент. Унан һуң беҙҙең сауҙа сальдоһы ыңғай. Ғүмер оҙонлоғоноң артыуын да билдәләп үтергә кәрәк. Хеҙмәт хаҡы 1,9 процентҡа артты. Ҡыҫҡаһы, тулы ышаныс менән, “аҡ һыҙатҡа” табан атлайбыҙ, тип әйтә алабыҙ. Әммә хәл итәһе мәсьәләләр, әлбиттә, етерлек.\nДауалауға ҡарағанда иҫкәртеү отошло\n“Тура бәйләнеш”кә шылтыратыусыларҙы онкология сирҙәрен алдан асыҡлау һәм иҫкәртеү сараларының һүлпән ойошторолоуы, кәрәкле дарыуҙарҙың булмауы, төбәктәрҙә белгестәрҙең етмәүе лә хафаға һала. Президент вәғәҙә итеүенсә, онкология сирҙәре менән көрәшеү буйынса махсус программаға бер триллион һум йүнәлтеләсәк. Онкология — бик етди мәсьәлә. Беренсенән, төбәктәрҙә реабилитацион үҙәктәр һәм квалификациялы белгестәр етешмәй. Шулай уҡ дарыу мәсьәләһе лә әле һаман асыҡ ҡала. Бынан тыш, дөрөҫ диагноз ҡуйыу үҙе генә лә оло-ғара проблема. “Сирле — табип — диагностика — дауалау” сылбырының эшләгәнен күрмәйбеҙ. Был сетерекле мәсьәләне беҙгә нисек хәл итергә? Ғүмер оҙонлоғон арттырыу йәһәтенән амбициоз маҡсаттар ҡуябыҙ ҙа ул, әммә заманса дауалау алымдарын үҙләштермәй тороп уларҙы тормошҡа ашырып булмаясаҡ”, — тине Путин. Сирҙәрҙе алдан асыҡлау мөһим. Бөгөн, ҡыҙғанысҡа ҡаршы, ауырыуҙарҙың яҡынса 30 проценты ғына алдан диагностикалана. Маҡсат — 50-70 процент. Балалар гематологияһы буйынса тулыһынса дауаланыу күрһәткесе 90 проценттан ашыу. Ә бит ҡасандыр 30, хатта унан да аҙыраҡ ине. Тимәк, тырышһаҡ, булдырабыҙ. Бынан тыш, ядро медицинаһына иғтибарҙы нығыраҡ йүнәлтеү шарт. Яңы онкоүҙәктәр төҙөү, булғандарын төҙөкләндереү ҙә – төп бурыстарҙың береһе. 2024 йылға тиклем был маҡсаттарға триллион һум тотоноласаҡ.\nЗакон яңынан ҡараласаҡ\nИваново ҡалаһынан шылтыратҡан Верховскийҙарҙың һорауы күп балалы ғаиләләр өсөн ипотека ставкаһын кәметеү мәсьәләһенә ҡағылды. Асыҡланыуынса, өс балалы ғаиләгә закондағы етешһеҙлектәр сәбәпле ипотека ставкаһын кәметеү буйынса льготалы программанан баш тартҡандар. Ҡануниәткә ярашлы ташлама икенсе йәки өсөнсө балаға ҡарала, ә дүртенсеһе тыуғанда уны бирмәйҙәр. Ғаилә башлығы Владимир Путиндан льготаны икенсе һәм өсөнсөгә генә түгел, артабан тыуған балаларға ла биреүҙәрен һораны.\nПрезидент иһә хатаны төҙәтергә һәм күп балалыларға ипотека ставкаһын кәметеү буйынса льготаны киңәйтергә вәғәҙә бирҙе. Шулай уҡ дәүләт башлығы министрҙар кабинетына ипотека буйынса ставканы ете процентҡа тиклем кәметеү бурысын ҡуйҙы. “Бөтәһе лә бюджет сығымдарына бәйле, әлбиттә. Әммә Хөкүмәт һәм Үҙәк банкы 7 процентҡа ынтылырға тейеш”, — тине Владимир Путин.\nПенсия йәше: арта, артмай?\nКурск ҡалаһынан шылтыратҡан Алексей Гончаров күптәрҙе борсоған һорауҙы яңғыратты: пенсия йәшен арттырасаҡтармы?\nВладимир Путин әйтеүенсә, ул был мәсьәләгә бик һаҡ ҡарай. “Пенсия системаһындағы төп маҡсат — пенсионерҙарҙың килемен арттырыу һәм шуның иҫәбенә илдә фәҡирлек кимәлен түбәнәйтеү. Эшләп йөрөгән пенсионерҙарҙың пенсияларын индексациялауҙы ҡайтанан өйрәнәһе бар әле. Был тәү сиратта аҙ хеҙмәт хаҡы алғандарға ҡағыла. Сөнки, ғәҙәттә, бындай ерҙә кадрҙарға ла ҡытлыҡ барлыҡҡа килә. Мәҫәлән, балалар баҡсаларында, дауаханаларҙа”, — тине ил етәксеһе.\nБашҡортостан Республикаһы Дәүләт Йыйылышы – Ҡоролтай Рәйесе Константин ТОЛКАЧЕВ:\n– Халыҡ менән тура эфирҙа аралашыу форматы ил башлығынан иҡтисад, дәүләтебеҙҙе социаль үҫтереү өлкәһендә ҙур компетенция һәм килеп тыуған мәсьәләләрҙе оператив хәл итә белеүҙе талап итә. Бындай бәйләнеште кешеләр көнүҙәк проблемаларҙы хәл итеүҙең нәтижәле инструменты булараҡ ҡына түгел, ә ҡануниәтте, дәүләт власы органдары эшмәкәрлеген камиллаштырыу буйынса тәҡдимдәр индереү маҡсатында ла файҙалана. “Тура бәйләнеш” башланғанға тиклем үк Владимир Путинға ике миллионға яҡын һорау килгәйне. Был, бер яҡтан, граждандарҙың әүҙемлеген күрһәтһә, икенсенән, билдәле бер ҡыйынлыҡтарҙың булыуы хаҡында ла һөйләй. Урындарҙа эшләүселәр өсөн дә сигнал. Президенттың төп иғтибарҙы төбәктәрҙән килгән һорауҙарға йүнәлтеүе айырыуса оҡшаны. Шулай уҡ Владимир Путиндың мәсьәләләрҙе, теге йәки был өлкәлә яуаплы кешеләр, министрлыҡтар, ведомстволар етәкселәре, төбәк башлыҡтары менән бәйләнешкә инеп, оператив хәл итеүен билдәләп үткем килә.


Өндәрҙе әйтеү — Башҡорт Википедияһы\nӨндәрҙе әйтеү Викимилектә\nӨндәрҙе әйтеү, прононс (франц. prononcer) — ул:\nһәр аныҡ телгә хас булған телмәр өндәре артикуляцияһының үҙенсәлектәре. Өндәрҙе дөрөҫ әйтеү — теге йәки был телдең орфоэпик нормалары;\nмилләттәрҙең, ҡәбиләләрҙең, ерле халыҡтың, йәмғиәттәге төрлө ҡатламдарҙың өндәрҙе әйтеү ысулы, рәүеше, манераһы. Бер үк һүҙ төрлө кешеләр тарафынан йә төрлө социаль, территориаль, профессиональ төркөмдәр эсендә, төрлө йәштәгеләр араһында төрлөсә әйтелергә мөмкин.\n1 Өндәрҙе әйтеүҙәге етешһеҙлектәр\n2 Акцент, әйтелеш\nӨндәрҙе әйтеүҙәге етешһеҙлектәр[үҙгәртергә | вики-тексты үҙгәртергә]\nТәүге һүҙҙәрҙе бала 9 айлыҡтан 18 айлыҡҡа тиклем сағында асыҡ әйтә башлай. Артабан яңы һүҙҙәрҙе үҙләштереү төрлө тиҙлек менән дауам итә, күп осраҡта 2—3 йәшенә бала ярайһы уҡ ҙур һүҙ байлығын үҙләштереп өлгөрә.\nҺуңлап йә ауыр һөйләшеү, тотлоғоу, аңлайышһыҙ дикция телмәр ағзалары төҙөлөшөндәге етешһеҙлектәргә бәйле булырға мөмкин.\nТел керешенең ҡыҫҡа булыуы — тел кереше ҡыҫҡа булһа, «ж», «ш», «р», «л» өндәре боҙоп әйтелә.\nИрен һәм тел мускулдары парезы. Парез — ул мускулдар хәрәкәтенең көсһөҙләнеүе. Былай булғанда телмәр ағзаларының хәрәкәте көсһөҙләнә, теүәллеген, аныҡлығын юғалта.\nТешләнештең дөрөҫ булмауы ла өндәрҙе дөрөҫ әйтмәүгә килтерергә мөмкин.\nҠайһы берҙә фонематик (телмәрҙе) ишетеүҙең етлекмәгәнеге өндәрҙе дөрөҫ әйтеүгә ҡамасаулай.\nӨн әйтеү боҙоҡлоҡтары йыш ҡына психологик шарттар эҙемтәһе була.\nҺулыш алыу аппараты һәм телмәр ағзалары хис-тойғоларға буйһона. Тулҡынланыу, борсолоу, ҡурҡыу, асыуланыу — был эмоциялар һулышты ауырлаштыра, ауыҙ ҡыуышлығын киптерә. Айырым осраҡтарҙа был бәйләнеш тиҙ генә нығына — һөҙөмтәлә тотлоғоу барлыҡҡа килә.\nЙыш ҡына бала үҫкән мөхит дикция боҙолоуының сәбәпсеһе була. Өндәрҙе боҙоп әйткән тешһеҙ әсәһе менән йәшәгәнлектән бала телмәренең аңлап булмаҫ хәлгә етеп боҙолған осраҡтары билдәле. Әсәһе әйткәнде ҡабатлағанлыҡтан бала аңлайышыһыҙ телмәргә эйә була.\nАкцент, әйтелеш[үҙгәртергә | вики-тексты үҙгәртергә]\nСит тел акценты күренеше айырым ҡыҙыҡһыныу уята. Ул патология түгел, әммә үтә сағыу булһа («көслө акцент»), телдән аралашҡан саҡта ҡыйынлыҡтар тыуҙырырға мөмкин. Көслө акцент менән һөйләгәнде хатта телде яҡшы белеүселәр ҙә аңлап етмәҫкә мөмкин, акцент менән һөйләүсе үҙе лә йүгерек телмәрҙе аңламауы бар.\nХалыҡ-ара фонетик алфавит\nhttps://ba.wikipedia.org/w/index.php?title=Өндәрҙе_әйтеү&oldid=867862 ҡабул ителгән\nБыл бит һуңғы тапҡыр 10:36 22 февраль 2019 үҙгәртелгән.


Республикала күршеһе ҡатынды һәм уның ике балаһын янғындан ҡотҡарған // Хәл-ваҡиғалар | новости башинформ.рф\n11:36, 8 апреля 2021 Хәл-ваҡиғалар\nФото: Рәсәй Ғәҙәттән тыш хәлдәр министрлығы Башҡортостан буйынса баш идаралығының матбуғат хеҙмәте\n8 апрелдә иртән Бөрө ҡалаһының Ленин урамында урынлашҡан ике ҡатлы ағас йортта янғын сыҡҡан. Урынға Ғәҙәттән тыш хәлдәр министрлығы хеҙмәткәрҙәре һәм башҡа экстрен хеҙмәттәр килгән. Был ваҡытҡа беренсе ҡаттағы фатирҙың аш-һыу бүлмәһе яна башлаған.\nКүрше фатирҙа йәшәгән ир ҡатынға һәм уның 2016, 2019 йылғы малайҙарына сығырға ярҙам иткән. Улар Бөрө үҙәк район дауаханаһына оҙатылған. Табиптар әйтеүенсә, балаларҙың хәле ауыр.\nЯнғынды һүндереүгә 29 кеше һәм 11 берәмек техника, шул иҫәптән Рәсәйҙең Ғәҙәттән тыш хәлдәр министрлығынан 14 кеше һәм биш берәмек техника йәлеп ителгән.\nРәсәйҙең Ғәҙәттән тыш хәлдәр министрлығы дознавателе янғын сәбәптәрен асыҡлай, тип хәбәр иттеләр ведомствонан.\nТеги: Башҡортостан Республикаһының Ғәҙәттән тыш хәлдәр министрлығы


Аспирантура һәм докторантура бүлеге | Башҡорт дәуләт университеты\nҺеҙ бында: БДУ » Баш Бит » Белем алыу » Аспирантура һәм докторантура\nРәсәй, Башҡортостан Республикаһы, 450074, Өфө ҡалаһы, З.Вәлиди урамы, 32-се йорт, 203а бүлмә.\nФән эштәре буйынса проректор – х.ф.д., проф. Талипов Рифҡәт Фаат улы\nТел. (347) 272-61-05\nАспирантура бүлеге мөдире – филос. фәнд.канд., доц. Сөләймәнова Римма Рифхәт ҡыҙы\nАспирантура бүлеге инженеры – Тарасова Ольга Александр ҡыҙы\nАспирантура бүлеге технигы – Максимова Александра Александр ҡыҙы\nҠабул итеү ваҡыты: дүшәмбе, шишәмбе, кесаҙна – 9.00 - 18.00.\nШаршамбы, йома – документтар менән эшләү көндәре.\nАспирантура һәм докторантура бүлеге юғары уҡыу йортон тамамланғандан һуң профессиональ белем биреү системаһында ғилми-педагогик һәм фәнни кадрҙарҙы әҙерләүҙе ойоштороу һәм контролдә тотоуҙы тормошҡа ашыра.\nАспирантура бүлеге уҡырға ҡабул итеү һәм кандидатлыҡ имтихандарын ойоштороуҙың ваҡытын билдәләй, имтихан протоколдарын рәсмиләштерә һәм кандидатлыҡ минимум имтихандарын биреү тураһындағы таныҡлыҡтарҙы тултыра. Бүлек аспиранттарҙың, фән кандидаты һәм фән докторы ғилми дәрәжәләренә дәғүәселәрҙең эшен уларҙың шәхси пландарына ярашлы алып барылыуын контролдә тота.\nАспирантура бүлеге тәғәйенләнгән ваҡытҡа\nаспирантураға ҡабул итеү буйынса заявкалар;\nаспирантураға ҡабул итеү имтиханының комиссия составы;\nҡабул итеү имтихандарын тапшырыуҙы ойоштороу;\nаспирантураға һәм докторантураға уҡырға ҡабул итеү;\nкандидатлыҡ минимумы тапшырыла торған фәндәрҙән дәрестәрҙе ойоштороу;\nкандидатлыҡ имтиханын ҡабул итеү буйынса комиссия составын билдәләү;\nимтихан тапшырырға рөхсәт итеү;\nаттестация һәм стипендия алыу ваҡытын оҙайтыу тураһында приказ һәм рәсми күрһәтмәләрҙе әҙерләй.\nАспирантура бүлеге билдәләнгән өлгөгә ярашлы (имтихандар тапшырылыу тураһындағы протоколдарға нигеҙләнеп) кандидатлыҡ имтиханын тапшырыу тураһындағы таныҡлыҡтар бирә.\nАспирантура бүлеге университеттың барлыҡ кафедралары һәм бигерәк тә специальностәре буйынса аспирантураһы булған кафедралар менән тығыҙ бәйләнештә эшләй. Өс ай ваҡыт эсендә кафедра ултырышында аспиранттарҙың шәхси эш планы раҫлана һәм артабан университеттың ғилми советында раҫлау өсөн аспирантура бүлегенә тапшырыла. Кафедралар йыл да аспиранттарҙы алдағы уҡыу йылына аттестация үткәрә (аспирантты аттестациялау тураһындағы кафедра ултырышы протоколының өҙөмтәһе аспирантура бүлегенә 1 ноябргә тиклем тапшырыла), кандидатлыҡ һәм докторлыҡ диссертациялары өҫтөндә эшләү өсөн ғилми дәрәжәгә дәғүә итеүселәрҙе тәғәйенләнгән кафедраға беркетеү тураһындағы һығымта әҙерләй.\nЯңы уҡыу йылы башланыу менән кафедралар сит телдәр, фән тарихы һәм философияһы, юғары мәктәп психологияһы һәм педагогикаһы, фәндә һәм белем биреүҙә мәғлүмәти технологиялар, аспиранттар һәм ғилми дәрәжәгә дәғүә итеүселәр өсөн махсус курстарҙы уҡытыу өсөн квалификациялы белгестәрҙе билдәләй. Аспирантураға конкурс нигеҙендә юғары профессиональ белеме булған кешеләр ҡабул ителә. Аспирантурала уҡыу көндөҙгө (3 йыл) һәм ситтән тороп уҡыу (4 йыл) формаларында тормошҡа ашырыла. Башҡорт дәүләт университетында аспиранттарҙы әҙерләү 167 ғилми етәксе тарафынан алып барыла, шуларҙың 151 – фән докторы, 16 – фән кандидаты ғилми дәрәжәһенә эйә.


башҡортса бүлегендә 59 905 мәҡәлә бар.\nБорай районында һабантуй байрамы.\nБөгөн: 25 май ♦ Кисәге: 24 май ♦ Иртәгә: 26 май ♦ Барлыҡ көндәр ♦\nБМО: Африканы азат итеү көнө (Африка көнө).\nЕр: Юғалған балалар көнө.\nҠалҡан биҙе көнө\nАҠШ: Ололарҙың һаулыҡ көнө.\nИордания: Бойондороҡһоҙлоҡ көнө.\nЛиван: Азат ителеү көнө.\nРәсәй: Мәктәптәрҙә һуңғы ҡыңғырау көнө.\nТөркмәнстан: Ашхабад көнө.\nУкраина: Киев көнө.\nПеру: Клоундар көнө.\nРәсәй: Филологтар көнө.\nЮл хәрәкәте хәүефһеҙлеген пропагандалау хеҙмәткәрҙәре көнө.\n25 май юбилярҙары\nҒизетдинов Мәхмүт Фәттәх улы (1927—10.07.2006), хеҙмәт алдынғыһы. 1966—1997 йылдарҙа Братск алюмин заводы бригадиры. Социалистик Хеҙмәт Геройы (1973). Сығышы менән хәҙерге Башҡортостан Республикаһының Дәүләкән районы Айыухан ауылынан.\nЛатипов Ғәбделбар Ғәбдрәүеф улы (1937—09.2004), ауыл хужалығы хеҙмәткәре. 1962—1997 йылдарҙа Баҡалы районы Мостафа машина-трактор станцияһының электрик-аккумуляторсыһы. 3-сө дәрәжә Хеҙмәт даны ордены кавалеры, коммунистик хеҙмәт ударнигы. Сығышы менән ошо ауылдан.\nМирошник Николай Михайлович (1937—16.02.2011), хеҙмәт алдынғыһы. 1961—1997 йылдарҙа Хәйбулла районы «Матрай» совхозы механизаторы. РСФСР-ҙың атҡаҙанған ауыл хужалығы механизаторы (1994). Сығышы менән ошо райондың Әлебай ауылынан\nМәһәҙиева Әминә Сафи ҡыҙы (1937), китапханасы, күп балалы әсә. 1959 йылдан Баймаҡ районы Муллаҡай ауыл китапханасыһы, 1964—1988 йылдарҙа шул уҡ райондың Темәс ауыл китапханаһы мөдире. Хеҙмәт Ҡыҙыл Байраҡ ордены кавалеры (1976), 2-се дәрәжә «Әсәлек» миҙалыменән бүләкләнеүсе. Сығышы менән Муллаҡай ауылынан.\nТимирбаев Андрей Тимиргалиевич (1947), хеҙмәт ветераны. 1975—1999 йылдарҙа Октябрьский руднигы проходчигы, тау мастеры; Норильск тау-металлургия комбинатының тау эшсеһе. СССР-ҙың почётлы таусыһы (1985). Сығышы менән хәҙерге Башҡортостан Республикаһының Дүртөйлө районы Миәҙәк ауылынан.\nГладких Сергей Николаевич (1962), механизатор, Афған һуғышы ветераны. Мәсетле районының «Ленинский» кооперативы тракторсыһы. Башҡортостан Республикаһының атҡаҙанған ауыл хужалығы хеҙмәткәре. Сығышы менән ошо райондан.\nТомаров Сергей Александрович (1982), спортсы, тренер, ғалим-педагог. 2009 йылдан (өҙөклөк менән) Өфө дәүләт авиация техник университеты уҡытыусыһы. Педагогия фәндәре кандидаты (2011).\nМөхәмәтйәнов Наил Йәмил улы (1987), спортсы. Билбаулы көрәш буйынса Рәсәйҙең халыҡ-ара класлы спорт мастеры. Донъя чемпионаты чемпионы һәм призёры, Донъя кубогы еңеүсеһе, Рәсәй чемпионы. Сығышы менән хәҙерге Башҡортостан Республикаһының Дүртөйлө районы Миәҙәк ауылынан.


Dec 5, 2017 at 9:13 am\nСәйәси золом йылдары башҡорт тарихында тағы бер ҡанлы бит иҫәпләнә. Ошо турала йәштәргә ниҙәр һөйләр инегеҙ?\n(Фәүзиә МӨХӘМӘТШИНА яҙып алды).\nҒизетдин ИРҒӘЛИН, тарих фәндәре кандидаты, архив эштәре буйынса белгес, БАССР-ҙың атҡаҙанған мәҙәниәт хеҙмәткәре: Рәсәйҙә, шул иҫәптән Башҡортостанда ла, йыл һайын сәйәси золом ҡорбандарын иҫкә алыу көнө һәм шул айҡанлы төрлө саралар үткәрелеп килә. Быйыл 30 октябрь көнө Өфөләге Еңеүҙең 50 йыллығы скверында ойошторолған ана шундай сарала миңә лә ҡатнашырға тура килде. Унда беҙҙе иң тәүҙә ошо ҡанлы ваҡиғалар тураһында һөйләүсе эксклюзив документтар, баҫылып сыҡҡан китаптар, тарихи очерктар һәм башҡа экспонаттарҙан торған күргәҙмә ҡаршы алды. Ошонда уҡ митинг башланып китте, сығыш яһаусылар золом ҡорбандары булған туғандары, күренекле шәхестәребеҙ хаҡында иҫтәлектәре менән уртаҡлашты. Эйе, илебеҙ тарихында төҙәлмәҫ яра ҡалдырған был вәхшәтлек хаҡында бик күпте һөйләргә булыр ине: материалдар иҫ киткес күп, ә тема төрлө яҡлы һәм киң, сөнки илдә репрессия бер нисә этаптан торған. Тәүгеһе уның 1929-1932 йылдарҙы үҙ эсенә алып, хәлле һәм урта хәлле крәҫтиәндәрҙе, мулла-мөәзиндәрҙе Себер һөрөүҙән ғибәрәт була. Хатта бер баш аты йә һыйыры булғандарҙы ла һөргәндәр, ерен, малын, өйөн, йорт-хужалыҡ кәрәк-яраҡтарын, башҡа милкен тартып алғандар. 1931-1932 йылғы аслыҡ күбеһенсә шуның менән дә аңлатыла: ерҙәр эшкәртелмәй, ашлыҡ сәселмәй ҡала, малдар конфискациялана. Икенсе этап 1937-1938 йылдар - иң шомло, ҡанлы ғәрәсәткә тиң. ВКП(б) Үҙәк Комитетының Партия контроле комиссияһы ағзаһы Сахъянованың, Башҡортостанда халыҡ дошмандарына ҡаршы көрәш алып барылмай, тип, Сталинға яҙған ошаҡ хатынан һуң, революцияла ҡатнашып, аҙаҡ илде коллективлаштырыу һәм индустриялаштырыуҙа ошо идеяға йәне-тәне менән бирелгән алдынғы ҡарашлы, белемле кешеләр, партия, совет органдары етәкселәре, колхоз рәйестәренең баштары китә. Мәскәүҙән килеп, пленум үткәреп киткән Ждановтың "эшмәкәрлеге" хаҡында күптәр беләлер, тип уйлайым, сөнки был хаҡта күп яҙылды, шуға был темаға туҡталып тормайым. Партия өлкә комитетының беренсе секретары Яков Быкин, икенсе секретарь Әхмәт Иҫәнсурин, Башсовнарком рәйесе Зинәтулла Булашев, Мәскәүҙә эшләгән Шәрифә Тимерғәлина, комбриг Муса Мортазиндарҙан башлап, башҡорт милли-азатлыҡ хәрәкәте активистары "милләтсе, вәлидовсы" мөһөрө менән ғәйепһеҙгә атып үлтерелә. Уларҙан ҡала - әҙәбиәт һәм сәнғәтебеҙҙең иң талантлы вәкилдәре юҡ ителә йә булмаһа, лагерь һәм төрмә тотҡононда яфа сигергә мәжбүр ителә. Сағыштырыу ҡулланып, башҡорт йәмғиәтенең "ҡаймағы ғына" һөҙөп алына, тип әйтергә була. Ә бит репрессияға тиклем Башҡортостан һәр йәһәттән йылдам үҫеш ала башлаған төбәк булараҡ танылыу яулай. Тап ошо осорҙа бындай кадрҙар ҡырғынынан республика иҡтисады бик ҙур зыян күрә: 1939 йылдан халыҡ хужалығы артта ҡала башлай. Ә бит 1919 йылда Башҡортостан Республикаһы менән Рәсәй хөкүмәте араһында төҙөлгән һәм ҡул ҡуйылған Килешеүҙә милли-азатлыҡ хәрәкәтендә ҡатнашҡан кешеләр хоҡуҡтарының тейелгеһеҙлеге, уларҙы яуапҡа тарттырмау тураһында махсус пункт та була. Сталиндың шәхес культы заманында, үҙегеҙ белеүегеҙсә, бер ниндәй закон да, ил Конституцияһы положениелары ла һанға һуғылмай, киреһенсә, тупаҫ рәүештә боҙола. Юҡҡа ғынамы ни, был осорҙо тарихсылар "вакханалия" тип атай.\nСССР-ҙың тәүге һәм һуңғы президенты М. Горбачев власҡа килеп, яңырыу, асыҡлыҡ принциптары иғлан ителгәс, миңә йылдар буйы архивта туҙанланып ятҡан бик күп документтарҙы күтәреп, сәйәси золом кампанияһының ошоғаса билдәле булмаған биттәрен, тарихи мәғлүмәттәрҙе матбуғатҡа сығарырға, очерк һәм мәҡәләләр яҙырға, золом ҡорбаны булып, аҙаҡ аҡланған кешеләрҙең исемлеген төҙөшөргә тура килде. Шуларҙы уҡып, сәйәси золом ҡорбандарының төрлө төбәк һәм ҡалаларҙа йәшәгән балалары, туғандары минең менән бәйләнешкә инде. Әхмәт Иҫәнсуриндың Мәскәүҙә йәшәгән улы, Зинәтулла Булашевтың улы, Яков Быкиндың ҡыҙы һәм башҡа бик күптәр Башҡортостанға килеп китте, һәм мин улар менән күҙмә-күҙ осрашып, уларға атайҙары хаҡындағы китаптарымды бүләк итеүгә һәм яҡындан аралашыу форсаты тейеүгә бик шатмын.\nДамира СӘЙӘХОВА, хеҙмәт ветераны: Граждандар һуғышы йылдарында атайым Мифтах Ғимай улы Муса Мортазин бригадаһы составында взвод комиссары булып хеҙмәт итә. Һуғыштан һуң ул Йылайырға партия эшенә ебәрелә. Шунда эшләгән сағында 1924 йылда башҡорт шағиры һәм милли азатлыҡ хәрәкәте активисы Шәйхзада Бабичтың йыртҡыстарса язалап үлтерелеүенә 5 йыл тулыу айҡанлы матәм митингыһы үткәрелә. Шунда атайым да сығыш яһай. Бер аҙҙан атайым Баймаҡ баҡыр иретеү заводына директор итеп күсерелә. Ошонда эшләгән йылдарында Баймаҡҡа билдәле комбриг Муса Мортазин эш менән килә. Тәбиғи, улар атайым менән осрашып-күрешәләр. Муса Мортазин шул саҡ аҙна тирәһе беҙҙә фатирҙа тора. Илдә ҡот осҡос дәһшәтле хәл - сәйәси репрессия ҡубып, "халыҡ дошмандары" тип иғлан ителгән кешеләрҙе ҡулға алыуҙар башланғас, сират атайыма ла етә. Улар төндә килә ине. 1937 йылда беҙгә лә шулай көтмәгәндә, беҙ йоҡлаған саҡта - төн уртаһында килеп ишек ҡаҡтылар. Тәүҙә өйҙөң аҫтын-өҫкә килтереп тентенеләр. Әйберҙәрҙе быраҡтырып бөттөләр. Ниндәйҙер ҡағыҙҙар, документтар, китаптарҙы алдылар һәм атайымды алып сығып та киттеләр. Шул китеүҙән ул әйләнеп ҡайтманы... Уны вәлидовсылар, йәғни "халыҡ дошмандары" менән бәйләнештә ғәйепләйҙәр. Өҫтәүенә, заводта иретеү мейестәрен яңыртып ҡороуҙы ваҡытында өлгөртә алмағанлыҡтан, етәксе булараҡ, атайыма эшләгән ерендә зыян килтереүҙә, предприятиела хәүефһеҙлек техникаһын боҙоуҙа нахаҡ ғәйеп яғалар. Әсәйем төрмәгә күрешергә барғанында, атайым: "Мине 11 тәүлек яңғыҙ камерала тоттолар, тик мин бер кемгә лә яла яҡманым", - тип әйткән. Атайымды 10 йылға иркенән мәхрүм итергә хөкөм сығарылған. Шуның ике йылын ул Өфөләге төрмәлә ултыра. Аҙаҡ ҡайтанан тикшеренеү үткәрелә һәм тәүге срогы 5 йылға кәметелеп, Сахалин лагерына һөрөргә ҡарар ителә. Ләкин беҙ башҡаса унан бер ниндәй хәбәр ала алманыҡ: ғәйеп булды. Тик күп йылдар үткәс кенә белдек: атайым 1942 йылда уҡ һәләк була. "Йөрәк сиренән" үлгән, йәнәһе... Ул осорҙа кешеләр яҡындарын юллауҙарына бер ниндәй аңлатмаһыҙ-ниһеҙ ана шундай ҡыҫҡа ғына хәбәр алалар ине...\nФайза ҒҮМӘРОВА, хеҙмәт ветераны, Өфө ҡалаһы: Сәйәси золом миллионлаған кешенең ғүмерен ҡыйыу менән генә сикләнмәне, уларҙың балаларының балалары яҙмышына ла "халыҡ дошманы балаһы" тигән мөһөр баҫты. Шулай бер йәшерәк саҡта эшем буйынса белеп-күреп йөрөгән билдәле генә яҙыусы, һүҙҙән һүҙ сығып, минең ҡайҙа тыуғанлығымды һорай ҡуйҙы. Уны-быны уйламаҫтан: "Томск өлкәһендә",- тип әйтеп тә бөтмәнем, был: "Ә-ә, һин кулак балаһы икән!" - тип ҡысҡырып ебәрмәһенме. Минең биткә килтереп сәпәнеләрме ни шунда... Ныҡ хәтерем ҡалды ул кешегә. Әйтерһең дә, мин ниндәйҙер ғәйеп эшләп тотолдом. Аҙаҡ ауыҙҙы үлсәп кенә аса башланым, тыуған ер хаҡында һүҙ сыҡһа, ата-бабам төйәген әйтәм дә ҡуям. Ике яҡтан да ҡартатайымдар ғаиләләре менән Себер һөрөлгәндә, атайым да, әсәйем дә йәш булғандар, шунда барғас, танышып, өйләнешкәндәр. Атайымдың атаһының үҙ ауылында йәшәп ятҡанында 1 аты, 1 һыйыры булған - бына һиңә "кулак"! Өҫтәүенә, мулла ла булған шул ҡартатайым. Яңы власть, бәлки, шуға ла яратмағандыр инде уны. Һөргөн урынына уларҙың оҙон юлда ниндәй михнәттәр күреп барып еткәнен әсәйем яҙа-йоҙа һөйләп ҡуйғылай ине. Шулары ныҡ иҫтә ҡалған: ҡаҡ вагон иҙәнендә аяҡ баҫырлыҡ урын булмаһа ла, күптәр юл аҙабын күтәрә алмай, асығыуҙан, өшөүҙән сирләп, берәм-берәм үлеп ҡалалар. Бер заман эс киҙеүе башлана. Ҡартатайым ғаиләһенә ҡарағат япрағы менән һабаҡтарын ҡайнатып эсерә һәм улар иҫән ҡала, ауырыуҙарға бирешмәй. Томск өлкәһенә саҡ-саҡ килеп етәләр шулай ҙа, "сыҡмаған йәндәребеҙ генә ҡалғайны", тип һөйләй ине әсәйем. Тәүҙә землянкала йәшәйҙәр, аҙаҡ йорт һалып инәләр. Йәшәй бирә, барыбер тыуған яҡтарындағыса, атлы ла, һыйырлы ла булалар. Өҫтәүенә, умарта ла тоталар әле. 4-5 йәшлек кенә сағымда ҡартатайым менән атайым бал айырғанда эргәләрендә йөрөгәнемде һәм бигерәк тә ана шул Себер балы тәмен мин дә хәтерләйем. Ҡартатайым шундай йүнсел, уңған кеше була шул. Ә ундайҙар хур булмай - ҡайҙа ла йүнен күреп, бына тигән итеп йәшәп китәләр. Тик тыуған яҡ тарталыр инде ҡартатай менән өләсәйҙе. Тәүҙә улар ҡайтып китә Башҡортостанға, аҙаҡ, атайым менән әсәйем, бик теләмәһәләр ҙә, ҡартатайҙар янына ҡайта, сөнки өлкәнәйгән ата-әсәң янында йәшәү хәйерлерәк, тигән ҡарарға килә атайымдар. Хәҙер уларҙың береһе лә юҡ инде. Үҙемдең улдарыма ғаиләбеҙ тарихын һөйләй башлаһам, иламайынса түҙерлек тә түгел. Хәйер, улар ҙурҙар инде хәҙер, үҙ ғаиләләре бар. Ә ейәндәрем бындай тарихты тыңлар өсөн бәләкәйҙәр әле: аңламаҫтар, тип ҡурҡам. Бала аҡылына һыйырлыҡ хикәйәтме һуң бындай вәхшилек! 1921-1953 йылдарҙа бөтөн ил буйынса 4 миллионға яҡын кешенең яҙмышы менән уҫал шаярғандар шулай ҡанһыҙ палач етәкселәр. Шуларҙың 600 меңдән ашыуы атылған, 765 меңе 25 һәм унан күберәк срокка һөрөлгән, ҡалғандары лагерҙарҙа һәм төрмәләрҙә яфа сиккән. Юҡ, юҡ, бындай ғибрәтте мин кескәйҙәремә һөйләргә теләмәҫ инем. Үҫкәс, аңларҙар әле...


Шишмә районында малярҙар көс һынашты\nҺөнөри оҫталыҡ конкурсы матур йолаға әйләнеп бара.\nБыйыл бәйгелә 7 ойошма эшселәре һынау тотто. Конкурс дүрт йүнәлеш буйынса ойошторола. Ташсылар яңы төҙөлә башлаған йорттарҙа оҫталығын тикшерһә, штукатурҙар, малярҙар, плитка йәбештереүселәр һынауҙы һалынып бөткән өйҙәрҙә тапшырҙы. Конкурста йыл һайын ҡатнашыусылар ҙа байтаҡ. Улар фекеренсә, төҙөлөш тармағы ла бер урында тормай, яңы эш алымдары индерелә, заманса материалдар ҡулланыла. Конкурс иһә улар менән танышыу, уртаҡлашыу мөмкинлеге бирә. Ә бына оҫталар йыйылған ерҙә еңеү яулау еңел түгел, иҙмәне әҙерләү оҫталығы ла, тигеҙ, матур итеп һылай белеү ҙә мотлаҡ. Фатир үҙ хужаларына йылылыҡ өләшергә тейеш, ә бының өсөн малярҙар эште күңел йылыһын һалып башҡарырға бурыслы. Ойоштороусылар фекеренсә, бындай саралар йәштәрҙә эшсе һөнәрҙәргә ҡыҙыҡһыныу тыуҙыра.


Роман — урта быуаттарҙа роман халыҡтарында телдән һөйләнгән хикәйә булараҡ барлыҡҡа килеп, бөгөн эпик әҙәбиәттең иң киң таралған төрөнә әүерелгән һәм күп осраҡта прозаик формалағы әҙәби жанр. Романда кешенең тулҡынландырғыс хис-тойғолар (тәү сиратта мөхәббәт), көрәш, ижтимағи ҡапма-ҡаршылыҡтар менән тулы тормошо һәм идеалға ынтылышы һүрәтләнә. Төп герой (геройҙар) ҡәҙимге булмаған шарттарҙа, йәғни көрсөк осоронда шәхес булараҡ үҫеше һәм тормошо хаҡында киңәйтелеп һөйләнелгәнгә күрә, роман повестан күләме, йөкмәткеһенең ҡатмарлығы һәм һүрәтләнгән ваҡиғаларҙың киң алымы менән айырыла.\nУрта быуаттарҙа рыцарҙар (король Артур, Тристан һәм Изольда, Ланселот, Амадис Гальский) тормошо тураһында романдар танылыу яулай. Улар артынса әҙәбиәттең был йәш жанрына реализм һулышы өҫтәүсе әҫәрҙәр — баҫҡынсылар һәм алдаҡсылар хаҡында романдар тыуа. Сервантес һәм Франсуа Рабле романдарға сатирик элементтар индерә. Англияла өгөт-нәсихәтле һәм сентименталь романдарға нигеҙ һалына (Даниель Дефо, Сэмюэл Ричардсон, Генри Филдинг, Оливер Голдсмит); тәүге башлап шулай уҡ унда тарихи (Вальтер Скотт), психологик һәм әхлаҡи романдар (Чарльз Диккенс һәм Уильям Теккерей) киң үҫеш ала. Франция натуралистик һәм реаль романдарҙың (Оноре де Бальзак, Гюстав Флобер, Эмиль Золя, ағале-энеле Гонкурҙар, Ги де Мопассан) тыуған ере булып таныла. Франция идеалистик, романтик һәм психологик романдар мәктәптәренең сағыу вәкилдәрен (Жорж Санд, Виктор Гюго, Поль Бурже һ.б.) бирҙе. Немец һәм итальян романдары инглиз һәм француз өлгөләренә эйәрә. XIX быуаттың икенсе яртыһында һәм XX быуат башында Европа әҙәбиәтенә Скандинавия (Бьернсон, Ионас Ли, Александр Хьелланн, Август Стриндберг) һәм урыҫ (Достоевский, Лев Толстой) романдары айырыуса ныҡ йоғонто яһай.\n«Роман» атамаһы XII быуаттың урталарында латин телендәге тарихнамәгә ҡапма-ҡаршылыҡлы булып, рыцарь романы жанры менән бергә (иҫке франц. romanz һуңғы лат. romanice «роман (халыҡ) телендә») барлыҡҡа килә. Киң таралған ҡарашҡа ҡаршы был атама тәү баштан алып халыҡ телендәге теләһә ниндәй әҫәргә (героик йырҙар һәм трубодурҙар лирикаһы бер ҡасан да роман тип аталмай) ҡағылмай, ә тик латин моделенә, ситләтелгән булһа ла: тарихнәмәгә, мәҫәлгә («Ренар тураһында роман»), («Роза тураһында роман») ҡаршы ҡуйырлыҡ булғандарына ғына ҡушыла. Ә шулай ҙа, XII—XIII быуаттарҙа , һуңғараҡ булмаһа, roman һәм estoire һүҙҙәре (һуңғыһы шулай уҡ «һүрәтләү», «иллюстрация» тигәнде аңлата) бер-береһен алыштыра. Латин теленә кире тәржемәһендә роман (liber) romanticus тип атала, шунлыҡтан европа телдәрендә XVIII быуат аҙағына тиклем «романға хас», «романдағы кеүек» мәғәнәһенә эйә «романтик» сифаты ҡулланыла башлай, һәм һуңғараҡ ҡына уның мәғәнәһе «мөхәббәт хаҡында» тигәнгә тиклем ябайлаштырыла, уның ҡарауы икенсе яҡтан әҙәби йүнәлеш булараҡ романтизмға башланғыс бирә.\n«Роман» атамаһы XIII быуатта башҡарылған шиғри романға алмашҡа уҡымлы прозаик роман (тулыһынса рыцарь топигы һәм сюжетикаһы һаҡланыуы менән) килгәндә лә, шулай уҡ артабанғы рыцарь романдары трансформацияларында, беҙ поэма тип йөрөткән, ә уларҙың замандаштары роман тип иҫәпләгән Ариосто һәм Эдмунд Спенсер әҫәрҙәренә тиклем һаҡлана. Ул һуңғараҡ, XVII—XVIII быуаттарҙа «мажаралы» романға «релистик» һәм «психологик» роман алмашҡа килгәндә лә һаҡлана (был күсәгилешлектә күҙалланған айырымланыуҙы үҙенән үҙе ҡатмарлаштыра).


Ашҡаҙар гидронимы тураһында » "Йәшлек" гәзите\nГазета "Йәшлек" » Новости » Тарих » Ашҡаҙар гидронимы тураһында\nАшҡаҙар гидронимы тураһында\nБоронғо әрмән һәм алан батшаларының исемдәре беҙҙең данлыҡлы йылға исеменә бик яҡын\nЙырҙарҙа данланған Ашҡаҙар йылғаһының исеме тураһында күп яҙылған. Беренсе тапҡыр был гидроним XII быуатта йәшәгән ғәрәп географы Әбү Абдулла Мөхәммәд әл-Иҙрисиҙең әҫәрендә телгә алына булһа кәрәк. Уның яҙыуынса, “басджирт” халҡының илендә урынлашҡан Гурхан ҡалаһынан Анхадар йылғаһы буйлап Ҡаруҡыйа ҡалаһына тиклем һигеҙ көнлөк юл үтергә кәрәк. Иҙриси әҫәрендәге Анхадар йылғаһын И. Коновалова Ашҡаҙар менән бәйләй (әммә Ашҡаҙар Ағиҙелдең уң ҡушылдығы тип хата ебәрә, билдәле булыуынса, Ашҡаҙар – Ағиҙелдең һул ҡушылдығы).\nХалыҡта был йылғаның исемен башҡорт теленән сығып аңлатыу киң таралған. Мәҫәлән, Ашҡаҙар буйында йәшәгән Юрматы ырыуы башҡорттарында, “ашҡа зар булдыҡ”, йә иһә “аҫ ҡаҙаныңды (йылға буйында)” тигән һүҙбәйләнештәрҙән килеп сыҡҡан, тигән риүәйәттәр һаҡланған. Күренекле телсе-ғалим Жәлил Кейекбаев, гидроним ҡашҡа (ашҡа) һәм даръя һүҙҙәренән килеп сыҡҡан, тип яҙып сыҡты ваҡытында. Ҡашҡа (ашҡа) боронғо иран телдәрендә “аҡ, таҙа” тигәнде аңлатҡан, ти ул. Даръя иһә “һыу”ҙы, “йылға”ны белдергән (Сырдаръя, Амударъя һымаҡ). Жәлил Кейекбаевтың был фекере “Башҡортостан Республикаһының топонимдар һүҙлеге”нә лә инеп киткән. А. Камалов, уның фекере менән килешеп, уны бер ни тиклем үҫтерә. Ул Мөхәмәтша Буранғоловтың боронғо батырҙарҙы ҡашҡа тип атағандары тураһында яҙыуына иғтибар итә. Археолог Р. Әхмәров “ашҡ” һүҙе тажик телендә йәште, илауҙы аңлатҡанын, ҡорд телендә “әшк” шулай уҡ йәш, илау (һыҡтау) икәнен яҙып үткәйне. Һәм ул Ашҡаҙар гидронимын ашҡ (йәш, илау) һәм дар (һыу, йылға) һүҙҙәре менән бәйләне.\nӘммә ҡайһы бер яҙма әҫәрҙәр буйынса, “Ашхадар” тигән антропоним (кеше исеме) да билдәле. Мәҫәлән, беҙҙең эраның икенсе быуатында Әрмән илендә Ашхадар тигән батша булған. Боронғо әрмән тарихсыһы Мовсес Хоренаци яҙыуынса, әрмән батшаһы Трдат (Тиридат) III (беҙҙең эраның 287–330 йылдарында идара иткән) аландар батшаһы Ашхадарҙың ҡыҙы Ашхенға өйләнгән (История Армении Моисея Хоренского. М., 1893. 128-се бит). Был антропонимға хәҙерге испан ғалимы А. Алемань иғтибар иткән. Ул боронғо әрмән әҫәрендәге кеше исемен алан (сармат) һүҙе xšаrt-dār менән бәйләй, уларҙы башҡа иран телдәрендәге (парфян – šаhr-dār, урта-фарсы – šаhr-yār – “батша”) менән сағыштыра. Шулай итеп, антропонимдың килеп сығышын батшаны, кенәзде аңлатҡан титулға алып барып тоташтыра. “Урал батыр” эпосында Башҡортостандағы ҙур йылғаларҙың исемдәре кеше исемдәренән (антропонимдан, дөрөҫөрәге, боронғо аллаларҙың исемдәренән) килеп сыҡҡанлығы әйтеп кителә. Бәлки, Ашҡаҙар йылғаһының исеме лә антропонимға барып тоташалыр, тигән һорау тыуа. Күренеүенсә, боронғо әрмән һәм алан батшаларының исемдәре беҙҙең данлыҡлы йылға исеменә бик яҡын.\nӘйтергә кәрәк, 1950 – 1960 йылдарҙа сыҡҡан археологик әҙәбиәттә аландарҙың Башҡортостанда булыуы тураһында яҙыу популярлыҡ алғайны. Был турала бигерәк тә археолог Р. Әхмәров күп тапҡыр сығыш яһаны. Бәлки, Турбаҫлы археологик культураһын иран телле халыҡтар менән бәйләү урынлы булыуы бик мөмкин. Һуңғы йылдарҙа ул культураның Кавказдан йәиһә Арал буйынан (унда ла аландарҙың йәшәүе билдәле) күсенеүе тураһында гипотезалар танылыу алды. Боронғо иран телле ырыу-ҡәбиләләрҙең башҡорт халҡының этногенезында ҡатнашыуы берәүҙә лә шик тыуҙырмай. Хатта төрки телдәрҙең килеп сығышы ниндәйҙер кимәлдә боронғо иран телдәре менән бәйле булыуы бик мөмкин. Әлбиттә, бында телселәр үҙҙәренең фекерҙәрен әйтергә тейеш һәм беҙ килтергән мәғлүмәттәргә иғтибар итерҙәр, тигән фекерҙә ҡалабыҙ.\nТарих, тел һәм әҙәбиәт\nинститутының өлкән ғилми\nтарих фәндәре кандидаты.\nСығыу ваҡыты 17-01-2014, 10:26 | Ҡаранылар: 1063\nҮҙ телеңдә һөйләшеп, үҙ ереңдә рухи һәм матди байлыҡты арттырып\nҺин сөскөргәндә фәрештә нимә яҙа?\nӘ һин “Юлдаш” һәм “Ашҡаҙар” өсөн тауышыңды бирҙеңме?!\nБыйыл йылғалар мул һыулы\nОрганизм нимә хаҡында иҫкәртә?\nТыуған ауылына рәхмәтле йырсы\nҮткәндәргә илаулап, бөгөнгөһөн юғалта күрмәгеҙ\nҮәт, ҡыҙыҡ! (3.08.2018)\nВниманию зарегестрированнх кандидатов, избирательных объединений, на выборах депутатов Государственного Собрания – Курултая Республики Башкортостан шестого созыва\nҮәт, ҡыҙыҡ! (20.07.2018)\nҠартлыҡ бәхеттәре кемгә насип?


«Киске Өфө» гәзитенең сайты - ЯҢЫСА ФЕКЕРЛӘ! - 2020 - Мәҡәләләр\nТабиптар фекеренсә, сир туранан-тура кешенең холҡона һәм тормош рәүешенә бәйле. Бәғзе берәү тормошта дөрөҫ юл һайламағаны, теләгән һөнәренә эйә булмағаны, үҙен шәхес булараҡ таныта алмағаны өсөн үҙ-үҙен битәрләй. Һөҙөмтәлә улар күберәк аяҡ сирҙәренә дусар була.\nҮҙҙәре һәм тирә-яғындағылар менән ҡәнәғәт була алмағандар, донъяны гел ҡара төҫтә күреүселәрҙең, ғәҙәттә, күҙ, күреү һәләте менән проблемалар була, улар даими рәүештә киләсәктәре өсөн хәүефләнеп йәшәй. Үҙбаһаһы түбән булған, үҙгәрештәрҙән ҡурҡып йәшәгәндәрҙең үпкә-тын юлдары системаһы ҡаҡшай. Гастрит иһә тынғыһыҙ, үҙ көсөнә, һәләтенә ышанысы булмаған, юҡ өсөн борсолоп, йоҡоһонан яҙған кешеләрҙе "үҙ итә". Тартышып ауырыу шулай уҡ ҡурҡаҡ, ҡыйыуһыҙ, киләсәктән ҡурҡҡан кешеләрҙә күҙәтелә. Уҫал, агрессив һәм тиҙ тоҡаныусандар ҡурылдай астмаһы менән яфалана. "Асыуынан тыны ҡыҫылды" тип юҡҡа әйтмәйҙәр, күрәһең. Үҙен яратҡан, уҫал, бөтә ерҙә лә беренсе булырға тырышҡан һәм уңышһыҙлыҡтарҙы ауыр кисереүселәр йөрәк-ҡан тамырҙары сиренә юлығыусан. Әйткәндәй, Колумбия университеты ғалимдары фекеренсә, тап ана шул асыу тойғоһо һәм ярһыу йөрәк сиренә килтереүсе төп сәбәптәрҙең береһе булып тора ла инде. Ашҡаҙан һәм бөйән эсәк сей яраһы йыш ҡына хис-тойғоло, тиҙ ҡуҙғыусан кешеләрҙе яфалай. Тәжрибәле белгестәр ашҡаҙан сей яралы кешеләрҙе уларҙың холоҡ-ҡылығына, ҡуҙғыусанлығына ҡарап та билдәләй. Ғәфү итә, кисерә белмәгән ҡаты бәғерле кешеләрҙе бауыр, үт юлдары сире ыҙалата. Тиҙ ярһыусан, тиҫкәре, башҡаларҙың арт һабағын уҡытырға яратыусыларҙың ҡан баҫымы юғары була. Башҡалар фекерен һанламаусы, бәләкәй генә хаталарҙы ла ғәфү итә белмәүселәрҙе иһә мигрень (баш ауырыуы) яфалай. Өҫтәүенә, ундайҙар үпкәсел, бәйләнсек тә булалар. Күп һөйләргә яратҡан, тиҙ ҡуҙғыусан, сәғәт һайын кәйефтәре үҙгәреп торғандарҙы иһә шәкәр диабеты "ярата".\nБыл мәкерле сирҙәрҙе мәңгелеккә онотоу өсөн нисек итеп оптимист булырға? Берәй күңелһеҙ хәлгә эләккәндә, бер минутҡа ғына һеҙҙең урында бәхетле кешенең үҙен нисек тотасағын күҙ алдығыҙға килтереп ҡарағыҙсы: хәлегеҙ шундуҡ бер аҙға ғына булһа ла яҡшыра төшкәндәй булыр, һәр хәлдә, шуға өмөт осҡоно ҡабыныр. Үҙегеҙҙе яратҡан кешеләрҙе күҙ алдына килтерегеҙ, күңелегеҙҙән генә улар менән һөйләшегеҙ.\nТрадицион психология буйынса беҙҙең рухи өлкәләге проблемаларҙың сығанағы - бала саҡта алған күңел яралары. Әлбиттә, былай тип әйтеү артыҡ ныҡ дөйөмләштереү булыр ине. Дөрөҫөн әйткәндә, психик травмалар кисермәгән кеше юҡтыр ҙа әле ул. Тик бына тыумыштан оптимистарҙың психикаһы шундай итеп "төҙөлгән": бөтөн насар нәмә автоматик рәүештә ситкә ырғытыла бара; ә пессимистар, киреһенсә, быларҙың бөтәһен дә иҫендә тота һәм шулай итеп уңышһыҙлыҡтар, ғәфү ителмәгән ғәйеп-үпкә тойғоларынан тотош бер йөк хасил була бара. Бындай йөктән арыныу өсөн психологтар ҡыҙыҡлы бер ысул уйлап сығарған, уның асылы шунда: әгәр берәй насар хәл-ваҡиға иҫегеҙгә килеп төшә икән, шунда уҡ уға ҡағылышлы эске монологты туҡтата һалығыҙ - уға артабан йәйелергә ирек бирмәгеҙ һәм иғтибарығыҙҙы икенсе берәй темаға йә әйбергә (телевизор, мәҫәлән) йә музыкаға йүнәлтегеҙ. Һәр "ысҡыныу" осрағын билдәләп барығыҙ һәм көн аҙағында ошо билдәләрҙе, йәғни үҙегеҙҙең күңелһеҙ уйҙарығыҙҙы - иҫәпләгеҙ һәм икенсе көнөнә ошо билдәләрҙе кәметергә тырышығыҙ. Насар һәм күңелһеҙ уйҙарҙы контролгә алырға көсөгөҙ етеүенә инанығыҙ: уларҙы бит һеҙ үҙегеҙ тыуҙыраһығыҙ, тимәк, үҙегеҙ үк уларҙы юҡҡа сығара ла алаһығыҙ. Психологтарҙың тикшеренеүҙәре күрһәтеүенсә, яңыса фекерләү кешелә ай буйына формалаша. Бер ай түҙергә тырышығыҙ, ә һөҙөмтә оҙаҡ көттөрмәйәсәк.\nЯҙылған: 17.03.20 | Ҡаралған: 241


Михаил Бабич бөгөн эш сәфәре менән Октябрьский ҡалаһына килде. | ГТРК «Башкортостан» — Новости Уфы и РБ\nМихаил Бабич бөгөн эш сәфәре менән Октябрьский ҡалаһына килде.\nУл ҡаланың беренсе дауаханаһында урынлашҡан перинаталь үҙәктә булды, пластмасс етештереү предприятиеһы эше менән танышты. Хәбәрсебеҙ Ғәзиз Лоҡманов беҙҙең студия менән тура бәйләнешкә сыға. Был эш сәфәренең төп маҡсаты нимәлә?


Халҡым йолалары » "Йәшлек" гәзите\nГазета "Йәшлек" » Махсус бит » Письма » Халҡым йолалары\nАтайымдар ауылдағы бер туған тейешле кешенең туйында ҡатнашты. Туйға барыу өсөн бер күршенән – дебет шәл, икенсеһенән толоп һорап алып, кашауай санала (атайым уны үҙе эшләй ине) күрше ауылға туйға китте былар. Элек туйҙар бер аҙна була торғайны.\nБеҙ, алты бала, үҙебеҙ донъя көтәбеҙ (ике ҙуры интернатта уҡый ине). Ут яғыуы бигерәк үҙәккә үтте. Тоҡанмай ыҙалата. Иҙәнгә ятып өргән булабыҙ. Өҫтәребеҙ ҡарайып, үҙебеҙ ҡором булып, күҙҙәребеҙ саҡ күренеп ултыра инек. Һарай тултырып мал көткән саҡтары, мал аҫтын алабыҙ, бесән һалабыҙ, Ҡыҙыл буйына алып барып һуғарабыҙ... Эш муйындан.\nӘсәйҙәр арышып, хәлһеҙ булып ҡайтып инә торғайны. Эй, һағына инек беҙ уларҙы! Әйтерһең дә, йыл буйы күрмәгәнбеҙ!\nӘ уларҙың күңелдәре көр. Ундағы ҡыҙыҡ хәлдәрҙе һөйләп, йыл буйы көлөшөрҙәр ине.\n– Анау ҡоҙаның боронғо йыры-ы-ы-ы һаман онотолмай!\n– Ҡоҙағыйҙың бейеүен әйт әле, арымай ҙа, талмай ҙа!\n– Ҡымыҙҙары былай-алаймы! Ыҫланған көбөлә әсеткәндәр икән.Телеңде йоторлоҡ!\n– Ҡаҙыһын әйт әле, биллаһи, дүрт иле ине!\n– Ҡоҙасаның таҡмаҡтары һаман ҡолаҡта сыңлай...\n– Гармунсының арымауын әйт, ауыл һайын гармунсы тиһәләр ҙә быға еткәне юҡтыр ул!\n– Ә теге өсөнсө өйҙә ҡунаҡ булғанда ашаған тултырманың тәме әле лә телемдә тора!\n– Һин уны әйтәһең, бишенсе ҡоҙаларҙың, кем әле исеме, онотоп та барамсы, буҙалары шәп ине. Һолоно ҡыҙҙырып тартҡандар икән. һарыҡтың эс майын иретеп ҡуштыҡ, тине ҡоҙағый миңә, вәт... Ә беҙ һыйыр майы ҡушҡан булабыҙ.\n...Ошондай һөйләшеүҙәр һаман да ҡолаҡта сыңлай, күңелдәрҙә һаҡлана.\nБашҡортома ғына хас йола булғанғалыр, моғайын. Туй йолаһы,туй байрамдары, һебә сабыштары! Иҫегеҙҙәме, ҡорҙаштар?! Уларҙы оноторға хаҡыбыҙ бармы һуң?!\nСығыу ваҡыты 27-09-2018, 06:00 | Ҡаранылар: 237\n«Алйотлоғом өсөн аҡса алам!»


Ауылдарҙа ла заманса ҡала мөхите булдырыласаҡ\n3 Февраль 2018, 19:22\n2017 йылда илдә “Заманса ҡала мөхитен булдырыу” өҫтөнлөклө проект тормошҡа ашырыла башланы. Ул ҡала территорияларын комплекслы үҫтереүгә, ихаталарҙы төҙөкләндереүгә, күпләп ял итеү урындарын уңайлы итеүгә йүнәлтелгән. Мәсьәләне хәл итеүҙә тәү сиратта халыҡ ҡатнаша, улар һуңғы планға инәсәк ауыл объекттары теҙмәһен булдыра. Проект 2022 йылға тиклем иҫәпләнгән.\nҮткән йылда унда Башҡортостан Республикаһының 23 муниципаль берәмеге ҡатнашҡан, 416 йорт алдары һәм 37 йәмәғәт территориялары төҙөкләндерелгән, урамдарға яҡтылыҡ үткәреү, автомобиль туҡталҡаларын, ял итеү урындарын, контейнерҙар урынлашҡан майҙансыҡтарҙы һәм скверҙарҙы булдырыу эштәре башҡарылған.\nБыйыл проектта бөтә муниципаль берәмектәр ҡатнашасаҡ. Муниципаль программаларҙы финанслауға бөтәһе бер миллиард һумдан ашыу аҡса йүнәлтеләсәк, шул иҫәптән федераль бюджеттан – 891 миллион һум, Башҡортостан Республикаһы бюджетынан – 175 миллион һум. Сумманың өстән ике өлөшө күп фатирлы йорттарҙың ишек алдарын төҙөкләндереүгә, ә өстән бер өлөшө мөһим йәмәғәт урындарын яҡшыртыуға бүленә.\nЯңыраҡ БР Хөкүмәте Премьер-министры урынбаҫары Николай Хорошилов Башҡортостанда заманса ҡала мөхитен булдырыу буйынса ведомство-ара комиссия ултырышын уҙғарҙы.\nӨҫтөнлөклө проектты 2018-2022 йылдарҙа тормошҡа ашырыр өсөн республика райондары һәм ҡалалары һайлап алыу турында ҡатнаша.\n9 февралгә тиклем ҡала территорияларында рейтингылы һорау алыуҙа ҡатнашасаҡ урындарҙы йәмәғәт территориялары исемлегенә индереү буйынса тәҡдимдәр ҡабул ителәсәк. “Заманса ҡала мөхитен булдырыу” программаһы буйынса бүлектәр, унда ҡатнашыусылар, шулай уҡ документтар район хакимиәтенең һәм ауыл биләмәләре хакимиәттәренең рәсми сайттарында бар. Март айында күрһәтелгән проекттар буйынса тауыш биреү буласаҡ, уның йомғаҡтары буйынса иң яҡшылары муниципаль программаға индереләсәк.\nМәҡсүт ауыл биләмәһе хакимиәте башлығы Әхмәтйән ВӘЛИТОВ белдереүенсә, алдағы йылдарҙа ауыл биләмәһендәге күп фатирлы урынлашҡан йорттарҙың янында урынлашҡан тротуарҙарҙың, йәйәүлеләр йөрөү урындарының өҫкө асфальт ҡатламын, урам яҡтылығын, кәртәләүҙе ремонтлау, клумбаларға сәскәләр ултыртыу һәм газондарҙы сәсеү, фонтан булдырыу, балалар һәм спорт менән шөғөлләнеү өсөн спорт-уйын майҙансыҡтарын ҡуйыу, сүп-сар өсөн урналар ҡуйыу күҙаллана. Сараларҙы финанслау 2018 йылға 7019,00 мең һум күләмендә ҡаралған, шул иҫәптән федераль бюджеттан - 6174,9 мең һум, Башҡортостан Республикаһы бюджетынан - 842,0 мең һум, бюджеттан тыш сығанаҡтарҙан –2,4 мең һум. Һөҙөмтәлә төҙөкләндерелгән күп фатирлы йорттарҙың ишек алдары территорияһы майҙаны 0,2, ә йәмәғәт урындары 0,1 гектарға артасаҡ, төҙөкләндерелгән йәмәғәт урындары менән файҙаланған халыҡ һаны ла артасаҡ.\nРәшит САБИТОВ, Йомағужа ауыл биләмәһе хакимиәте башлығы:\n-“2018-2022 йылдарға иҫәпләнгән Йомағужа ауыл биләмәһендә заманса ҡала мөхитен булдырыу өҫтөнлөклө проекты тормошҡа ашырыу” проекты 2017 йылдың 25 октябрендә раҫланды һәм ауыл биләмәһе хакимиәтенең рәсми сайтында, мәғлүмәт таҡтаһына ҡуйылды. Йомағужала күп фатирлы йорттарҙың һаны күп булыуын иҫәптә тотҡанда, башҡарыласаҡ эштәр күләме лә ҙур буласаҡ. Улар араһында күп фатирлы йорттарҙың ишек алдарына үтеп инеү урындарының өҫкө түшәмен ремонтлау, йорт алдарында яҡтылыҡ үткәреү, эскәмйәләрҙе, сүп-сар өсөн урналарҙы ҡуйыу, балалар өсөн спорт майҙансыҡтарын булдырыу. 2018 йылда программа буйынса төҙөкләндереү буйынса сараларға 7019,00 мең һум аҡса бүленәсәк, шул иҫәптән федераль бюджеттан - 18542,5 мең һум, республика бюджетынан – 2528,5 мең һум.\nАзамат ҒӘҘЕЛШИН әҙерләне.


Башҡорт теле олимпиадаһында еңеүселәр 50 мең һум премия аласаҡ! » «Йәшлек» гәзите | Газета «Йәшлек»\nГазета "Йәшлек" » Яңылыҡтар таҫмаһы » Башҡорт теле олимпиадаһында еңеүселәр 50 мең һум премия аласаҡ!\n12.04.2019 Башҡорт теле олимпиадаһында еңеүселәр 50 мең һум премия аласаҡ!\nРадий Хәбировтың Беренсе башҡорт теле уҡытыусылары съезына тәҡдимдәрен БР мәғариф министры вазифаһын башҡарыусы Айбулат Хажин уҡып ишеттерҙе.\n1.\tЛингвистик гимназиялар асыу. Башҡорт, рус һәм инглиз телдәрен тәрән өйрәнеү өсөн 2024 йылға тиклем Өфө, Стәрлетамаҡ, Сибай, Туймазы, Күмертау, Ишембай, Дөртөйлө ҡалаларында, Дыуан, Белорет, Әбйәлил райондарында 12 лингвистик гимназия асыу. Уларға саф башҡорт исемдәрен биреү.\n2.\tБалаларҙы мотивациялау өсөн уҡытыу методикаһын камиллаштырыу, ҡыҙыҡлы итеү, яңы электрон технологиялары ҡулланыу, виртуаль олимпиадалар ойоштороу. Бының өсөн башҡорт теле уҡытыусыларына яңы форматтағы проект – интерактив модуль сайты булдырыласаҡ.\n3.\tТөбәк-ара олимпиада еңеүселәренә юғары уҡыу йортона ингәндә өҫтәмә мәрәй биреү.\n4.\tБашҡорт теле буйынса олимпиаданы Бөтә Рәсәй олимпиадалары исемлегенә индереү, (әлеге ваҡытта РФ Мәғариф министрлығы менән һөйләшеүҙәр бара).\n5.\tТуған телдәр төбәк-ара олимпиадаһында еңеүселәргә 50 мең күләмендә БР Башлығы премияһын булдырыу.\n6.\t“Йәйләү” лагеры өлгөһөндә төрлө райондарҙа йәйге профилле лагерҙар ойоштороу. Унда күрше өлкәләрҙән дә башҡорт балаларын саҡырыу.\n7.\tБиш көнлөк уҡыуға күсеү сәбәпле, ата-әсәләр менән бергә этношәмбеләр ойоштороу. Унда телебеҙ, тарихыбыҙ, мәҙәниәтебеҙ, ер-һыу атамалары һәм башҡа темаға төрлө саралар үткәреү.\n8.\tБашҡорт теле уҡытыусыларының, белгестәрҙең, методистарҙың квалификацияһын күтәреүҙе иғтибар үҙәгенә алыу. Киләһе йыл “Йыл уҡытыусыһы” һөнәри конкурсының 25 йыллығы айҡанлы, еңеүсегә 100 мең, ә финалистарға 50 мең һум күләмендә премиялар биреү.\n9.\tЙыл һайын билдәләгән 25 иң яҡшы башҡорт һәм рус телдәре уҡытыусыларына премия күләмен 100 мең һумға тиклем арттырыу.


Архив газеты "Йәшлек" » Страница 453\nОНОТМАЙБЫҘ ҺИНЕ, ЯУГИР Башҡортостан » Хәтер\nЗыярат... Ауылдаштарҙың hуңғы төйәге. Уны уратып үҫкән зифа буйлы hылыу аҡ ҡайындар ҡәбер тынлығын hаҡлай. Бына бер ҡәбер ташы. Уны соҡоп, шундай hүҙҙәр яҙылған: «Мәhәҙиев Fәйфулла Хәбибнәжәр улы. 15.08.1921 – 23.01.1987».\nШанлы яу юлдарын үткән Бөйөк Ватан hуғышы ветераны, хөрмәтле мөғәллим ине Fәйфулла ағай.\nЙәшәһен ерҙә тыныслыҡ Башҡортостан » Хәтер\nТыуған илен йәненән артыҡ күреп яратҡан яугир бирешмәй\nҮкенескә күрә, йылдан-йыл илебеҙ бөтөнлөгө, тыныслығы өсөн йәнен-тәнен аямай көрәшкән яугирҙарҙың сафы һирәгәйгәндән-һирәгәйә... Был – аяуһыҙ тормош ҡануны. Әммә беҙ уларҙың тиңһеҙ батырлығын йөрәктәребеҙҙә һаҡларға, киләһе быуынға түкмәй-сәсмәй еткерергә тейешбеҙ. Бөйөк Ватан һуғышы батырҙарына яу яланында күрһәткән ҡаһарманлыҡтары өсөн бирелгән орден-миҙалдар нимә тип сыңлаған ишеткәнегеҙ бармы? Улар өнһөҙ генә ил азаматтарын данлай, тыныслыҡ өсөн ҡан ҡойған йәш ғүмерҙәргә мәҙхиә йырлай. Үкенескә күрә, ул миҙал-ордендарҙың хужалары берәм-берәм яҡты донъяны ташлап китә. Усман Арыҫланов – Байым ауылының иҫән ҡалған берҙән-бер һуғыш ветераны.\nҺуғыш йылдары хәтирәләре Башҡортостан » Хәтер\nҺуғыштың нисек башланып китеүен аныҡ ҡына хәтерләмәйем. Сөнки миңә ул ваҡытта биш йәш тә тулмаған булған. Әммә ул килтергән ауырлыҡтарҙы, бигерәк тә аслығын, яланғаслығын, төрлө ғазаптарын, етмәһә, «халыҡ дошманы» балаһы исемен дә татырға тура килде. Әлбиттә, был ғазаптарҙы бер мин генә түгел, бөтә ил, ауыл менән кисерҙек. Шуларҙың бер нисәһен генә иҫкә алып китеү фарыз.\nСталинград һаҡсыһы Башҡортостан » Хәтер\nТормош Иванды бик иркәләмәне. Туғыҙы ла тулмаған малай тәүҙә алыҫ туғандарында батрак булып хеҙмәт итә, иртән тороп мал-тыуарҙарын ҡарай, эсерә, аҫтарын таҙарта. Алыҫ туған тип ҡарап тормай бай малайҙары, саҡ ҡына яҙа баҫтымы, шунда уҡ ҡайыш сыбыртҡы арҡаһында уйнай ҙа башлай. Көс-хәл менән саҡ ысҡына Иван Кардашов һәм, тоҡсайына ярты ҡалас икмәк, бер нисә картуф һалып, «туғандарынан» ҡасып, алыҫ юлға сыға. Тәүҙә ул Ҡуса шахталарында тимер рудаһы сығара, ә Бөйөк Ватан һуғышы алдынан шул уҡ шахтала хәрбиләштерелгән янғын һүндереү командаһы начальнигы итеп тәғәйенләнә. Ил өҫтөн ҡара төтөн ҡаплаһа ла, уны һуғышҡа алмайҙар – бронь менән ҡалдыралар. Әммә бөтә һау ирҙәр фронтта ҡан ҡойған ауыр көндәрҙә тылда нисек ятмаҡ кәрәк?! Иван Кардашов хәрби комиссариатҡа рапорт артынан рапорт яҙа, һәм тик 1942 йылдың яҙында ғына уны фронтҡа оҙаталар.\nҠорос ҡатыш ут эсендә Башҡортостан » Хәтер\nШәйхенур Хәмәтнур улы Мирсаев 1925 йылдың 6 июлендә Борай районының Ҙур Салҡаҡ ауылында донъяға килә. 1942 йылда Салҡаҡ урта мәктәбен уңышлы тамамлап, йәй көнө тыуған ауылында тракторсы, бригадир ярҙамсыһы булып ең һыҙғанып колхоз эштәрен башҡарғандан һуң шул уҡ йылдың сентябренән тыуған мәктәбендә уҡытыусы сифатында хеҙмәт юлын башлай. 1943 йылдың 10 февралендә Ҡыҙыл Армия сафына хеҙмәткә саҡырыла.\nЙөрәктәрҙә – данлы иҫтәлегең Башҡортостан » Хәтер\nСоветтар Союзы Геройы булған ҡартатайыбыҙ Суфый Хажи улы Суфьяновтың ҡаһарманлығы алдында баш эйәбеҙ\nЕребеҙгә йәмле яҙ килеп, донъя йәшәргәс, йәмләнгәс, был тормоштоң матурлығына тағы ла шатланабыҙ. Гүйә яңынан тыуабыҙ, һәм шул саҡ беҙҙе, һаҡ булығыҙ, ошо хозур донъяға янаған яуыз көстәр ҙә бар әле ер йөҙөндә, тип иҫкәрткәндәй, Бөйөк Еңеү байрамы – 9 Май етә. Ул халҡыбыҙ өсөн үтә лә тантаналы, ҡәҙерле.\nЙәшен йәшнәп үтеп китте –ер өҫтө тағы ла йәшәрҙе Башҡортостан » Хәтер\nЕйәнсура районының Үтәғол ауылында йәшәүсе күпте күргән, күпте кисергән Абзания инәй Ҡыуатова-Ишкининаның хәтирәләре\nАяҡ аҫты бер аҙ һурығып, көн апаруҡ ҡына ултырғас, Абзания инәй урынында ултырып сыҙаманы. Таяғына таянып, ишек алдын, урам тирәһен бер аҙ ҡараштырып-йыйыштырып алырға кәрәк, тип, өйөнән сыҡты. Бала саҡтан ҡара эшкә өйрәнгән йән түҙҙерәме ни инде: аяҡтары һыҙлауға, биле ебәрмәүгә ҡарамаҫтан, һыңар ҡулына бирсәткә кейеп, эре-төрө ҡый-һайҙы сүпләштергән булды, берсә көрәк, берсә һеперткегә тотоноп, хәленән килгәнен башҡарҙы. «Хәйерһеҙең, ошо ҡыш оҙайы өйҙә хәрәкәтһеҙ ултырып, әҙәм балаһының кәре ҡайта икән. Ҡара ергә аяҡ баҫыу менән бил яҙып эшкә тотонһаң, тән үҙенән-үҙе яҙылып китеүен китә лә ул», – тип үҙ алдына һөйләнде. Ауылдағы улдары килеп, «һә!» тигәнсе эшләп китеүен китерҙәр ҙә ул, тик уларҙың хәстәре баштан ашҡан. Әҙ булһа ла ҡыбырлай торайым, тигән аҙабы инде уның.\nАвтомобиль һатып алырға теләгән һәр кем һайлау алдында тора: өр-яңыһын һатып алырғамы, әллә ҡулданмы? Ике осраҡта ла үҙенең өҫтөнлөктәре һәм етешһеҙлектәре бар. Мәҫәлән, водитель танытмаһына саҡ эйә булғандарға шундуҡ яңы автомобиль һатып алырға кәңәш итмәҫ инем, тәжрибә туплау өсөн, өйрәнсеккә ҡулда булғаны ла ярай. Берҙән, улар юлда йөрөп шымарып, һыналған һәм шуға уны йөрөтөүе лә ауыр булмаясаҡ, икенсенән, тәжрибәһеҙлек арҡаһында машинаны артыҡ йонсотоу ҙа (газға артыҡ\nКире ҡайтырға << 1 449 450 451 452 453 454 455 456 457 796 >> Киләһе бит


Хәбәрҙәр: Бөтәгеҙ ҙә Бюгарашҡамы?\nБөтәгеҙ ҙә Бюгарашҡамы?\n21 декабрь алдынан Францияның Бюгараш ауылындағы буш йорттарында һәм ҡунаҡханаһында бөтә урындар һатып алып бөтөлгән. Ауыл янында тылсымлы тау урынлашҡан- ҡайҙандыр ҡалҡып сыҡҡан хәбәр буйынса, кешеләр унда “ахыры заман”осорон имен- аман үткәреп ебәрә аласаҡ.\nТуристарҙы ул яҡтарҙа әле үк осратырға мөмкин. Бюгараш тауы 1230 метр бейеклектә, Франция һәм Андорра араһында урынлашҡан. 2012 йылдың 21 декабре яҡынлашҡан һайын, ул ахыры заман етеүенә ышанғандарҙы үҙенә тартып тороусы урынға әүерелде.\n“Ахыры заман хаҡында хәбәрҙәр ҡуйырғандан- ҡуйырҙы. Әммә бында, ысынлап та, аңлатып булмаҫлыҡ нәмәләр булып тора,-”ти кафе хужаһы. Уны аңларға була: туристар ни ҡәҙәр күберәк булһа, уға шул ҡәҙәр яҡшыраҡ бит. Ә бына халҡы 200 кешенән торған ауыл мэры иһә туристарҙы бында килмәҫкә өгөтләй:\n“Ғүмерҙә булмаясаҡ нәмә хаҡында һүҙ ҡуйыртыуҙары эсте бошора. Мөмкин булмаған хәл бит был. Ерҙә башҡа урындар бөткәнме ни, ниңә тап беҙгә ағылалар?”\nПолиция әҙерлек хәлендә. Туристарҙың ныҡ күбәйеүе арҡаһында, урындағы властар 19 декабрҙән 23 декабргә ҡәҙәр тауға барыусылар һанын сикләргә ҡарар итте.\nТөрлө илдәрҙең ғалимдары ахыры заман тураһындағы хәбәрҙәрҙе кире ҡаҡты. Уларҙың әйтеүенсә, майя халҡының юрауын дөрөҫ аңламағандар. Барыһы ла Аллаһы Тәғәлә ҡулында.


Өфөлә бына 15-се тапҡырына "Ҡала. Архитектура һәм төҙөлөш" Халыҡ-ара төҙөлөш күргәҙмәһе эшләй. Был йылдар эсендә ҙур булмаған ҡала экспозицияһы ярайһы уҡ ҙур халыҡ-ара форумға әйләнде. Был юлы унда Рәсәй төбәктәренән 300-гә яҡын компания, шул иҫәптән яҡын һәм алыҫ сит илдәр фирмаларының 22 вәкиллеге ҡатнаша. Күргәҙмәгә бындай ҡыҙыҡһыныу аңлашыла: Башҡортостанда төҙөлөш йылдам темптар менән үҫешә, баҙар ярайһы уҡ киң, шуға күрә унда һәр компания үҙ өлөшөн индерә ала. БР төҙөлөш, архитектура һәм транспорт министрының беренсе урынбаҫары Хәлит Мәхмүдов менән әңгәмәбеҙ Башҡортостан төҙөлөш баҙары проблемалары һәм үҫеш перспективалары хаҡында.\n- Хәлит Мәхмүт улы, былтыр йыл аҙағында, республика төҙөүселәре бөтә "юбилей" объекттарын тапшырғас, күптәрҙә, хәҙер улар нимә менән шөғөлләнер икән, тигән һорау тыуҙы. Бөтә төҙөлөш ойошмалары ла торлаҡ баҙарына "инә" алмай бит...\n- Был бер кемде лә борсомаҫҡа тейеш, тип уйлайым - Башҡортостан төҙөлөш комплексының, "Рәсәй граждандарына - арзан һәм уңайлы торлаҡ" өҫтөнлөклө милли проектын бойомға ашырыуҙан тыш, башҡа бурыстары ла бик күп. Күрәһегеҙме, хәҙер төбәккә ниндәй инвестициялар күләме килә. Шуға күрә, торлаҡтан тыш, беҙ социаль-мәҙәни-көнкүреш объекттары, сауҙа үҙәктәре, яңы заводтар, предприятиелар һәм башҡа бик күп нәмәләр төҙөйбөҙ.\n- Шулай ҙа төп бурыс булып республика халҡын торлаҡ менән тәьмин итеү ҡалалыр, тип уйлайым?\n- Беләһегеҙме, республика етәкселеге Башҡортостандың төҙөлөш комплексы алдына йыл һайын һәр кешегә берәр квадрат метр төҙөү бурысы ҡуйҙы. Йәғни йылына дүрт миллиондан ашыу торлаҡ "квадраты" тапшырырға. Былтыр республика буйынса 1,856 миллион квадрат метр торлаҡ сафҡа индерелде, быйыл кәмендә 2,2 миллион "квадрат" тапшырырға планлаштырабыҙ. Йәғни аҡрынлап ҡуйылған маҡсатҡа яҡынлашабыҙ. Әммә шуны әйтер инем, өҫтәмә инвестициялар йәлеп итмәйенсә, кадрҙар әҙерләмәйенсә, төҙөлөш материалдары етештереү буйынса яңы предприятиелар төҙөмәйенсә тороп, яңы торлаҡ, шул иҫәптән социаль торлаҡ та, күләмен ҡырҡа арттырыуға өлгәшеп булмаясаҡ.\n- Был йүнәлештә ниндәй эштәр алып барыла һуң?\n- Төҙөлөш материалдары сәнәғәтен үҫтереүгә килгәндә, бөгөн республикала бер нисә завод төҙөлә һәм модернизациялана. Мәҫәлән, бөтә кирбес заводтарында ла тиерлек (ә улар республикала 20-нән ашыу) ҡорамалдар иҫкергән. Күп предприятиелар хәҙер яңыһын һатып ала, Өфө районында йылына 250 мең кубометр ҡеүәт менән стена материалдары (газосиликаттар) заводы төҙөлә. Ошондай уҡ завод Нефтекамала төҙөлә. Ауырғазы районында йылына 80 миллион дана кирбес сығарыу буйынса завод һәм башҡа предприятиелар барлыҡҡа киләсәк. Яҡынса күҙаллауҙар буйынса, уларҙың эше индереләсәк торлаҡ күләмен йылына өс миллион квадрат метрға тиклем арттырырға булышлыҡ итәсәк.\n- Ләкин хәҙер торлаҡ "тик кирбестән генә" төҙөлмәй бит...\n- Тап шулай. Билдәле булыуынса, хәҙер "торлаҡ" милли проектын тормошҡа ашырғанда аҙ ҡатлы торлаҡҡа төп баҫым яһала. Күп ҡатлынан айырмалы рәүештә, yны төрлө материалдарҙан төҙөргә мөмкин: кирбестән, стена панелдәренән, ағастан, бурсанан һәм башҡаларҙан. Әлбиттә, үҙҡиммәт һәм "цементҡа бәйлелек" тә кәмей.\nӘйткәндәй, хәҙер Башҡортостанда ағас-каркас һәм ағас-панель йорттар төҙөлөшө лә үҫешә. Ләкин, ҡыҙғанысҡа ҡаршы, әлегә тиклем конструкциялар кустарь ысул менән етештерелә, ә бит ағас каркастарҙы һәм панелдәрҙе сәнәғәт нигеҙендә етештереү күпкә рационалерәк булыр ине. Был мәсьәлә лә хәҙер хәл ителә.\nҮҙебеҙҙе төҙөлөш материалдары менән тәьмин итеү - беренсе сираттағы мәсьәлә. Етмәһә, төрлө һәм мөмкин тиклем заманса материалдар менән. Бөгөн, мәҫәлән, OSB плиталары (эре юнысҡыларҙан етештерелгән) ҙур һорау менән файҙалана. Шуға күрә лә беҙ хәҙер МДФ плиталары етештереү буйынса Мәләүез заводы базаһында OSB плиталары етештереү буйынса предприятие төҙөү мәсьәләһен ҡарайбыҙ. Һәм был республика төҙөлөш материалдары сәнәғәтендә һуңғы пункт түгел.\n- Һәм бында, әлбиттә, кадрҙар мәсьәләһе, дөрөҫөрәге, етешмәүе килеп тыуа...\n- Дөп-дөрөҫ. Беҙ барыбыҙ ҙа төҙөлөш технологияһы һәм методикаһы бер урында тормауын, ә даими үҫешеүен яҡшы аңлайбыҙ. Тимәк, ошо технологиялар буйынса эшләргә һәләтле кадрҙар етешмәүе килеп тыуа. Кадрҙар мәсьәләһен беҙ ҡайтанан әҙерләү юлы менән хәл итергә йыйынабыҙ. Уны Өфө дәүләт нефть техник университеты һәм Өфө төҙөлөш колледжы базаһында үткәрәсәкбеҙ.


Баш ҡалала «Башҡортостан өмөтө-2013» һәләтле балалар форумы үтәсәк // Йәмғиәт | новости башинформ.рф\nБаш ҡалала «Башҡортостан өмөтө-2013» һәләтле балалар форумы үтәсәк\n14:33, 22 мая 2013 Йәмғиәт\n23 майҙа Өфөлә, БР Мәғарифты үҫтереү институтында, «Башҡортостан өмөтө-2013» һәләтле балалар форумы үтә. Уның сиктәрендә Бөтә Рәсәй мәктәп уҡыусылары олимпиадаһы, Мәскәү дәүләт университеты олимпиадаһы, өлкән синыф уҡыусылары өсөн финас баҙары һәм эшҡыуарлыҡ буйынса олимпиада һәм башҡа интеллектуаль ярыштарҙың аҙаҡҡы этаптарында еңеүселәр һәм призерҙар тәбрикләнәсәк. Тантаналы сараға шулай уҡ йәш интеллектуалдарҙың уҡытыусылары саҡырылған.\nСараны ойоштороусылар булып Башҡортостан Республикаһының Мәғариф министрлығы һәм Мәғарифты үҫтереү институты сығыш яһай.\nТеги: мәғариф,һәләтле балалар


- Үә - үә - үә, - сабый тыйыла алмай илай, ә йәш әсә уны ң карауаты тирәләй йүгергеләй һәм балаһын ҡулына алырға баҙна т итмәй: - Яңыраҡ ҡына имеҙҙем бит. Табип тик өс сәғәт аша ғына имеҙергә ҡушты. Тағы ла асыҡтымы икән ни - тип үрһәлән ә ул.\nСовет осоро ғаиләләренең һәр береһендә тип әйтерлек ошондай\nкүренешкә шаһит булырға мөмкин ине. Әммә врачтарҙың был эксперименты бер ҙә файҙаға булманы. Улар арҡаһында бөгөн инде үҙҙәре ата - әсә булған балаларҙың бик аҙы ғына көслө иммунитеты менән маҡтана ала.\nИң хәүефлеһе, бөгөнгө йәш әсәләр шул уҡ хатаны ҡабатлай һәм имсәк һөтөнә ҡарағанда яһалма аҙыҡты хуп күрә. Улар алты\nайға тиклем балаға мотлаҡ һәм етерлек аҙыҡ булып әсәһенең\nһөтө генә тороуын аңламай. Ул һәр ваҡыт ҡулланыуға әҙер һәм баланың даими рәүештә үҙгәреп тороусы ихтыяждарына тап килә.\nӨҫтәүенә һөт - продукт ҡына түгел, унда баланы рак, шәкәр диабеты, отит һәм башҡа сирҙәрҙән һаҡлаусы антиматдәләр бар.\nБынан тыш, имеҙеү әсә һәм бала араһында психологик элемтә\nбулдыра һәм баланың эмоциональ һәм интеллектуаль үҫешенә\nыңғай йоғонто яһай.\nАлты айға тиклемге сабыйҙы башҡаса туҡландырыу уға потенциаль хәүеф менән янай. Өҫтәүенә балалар өсөн етештерелгән аҙыҡ ниндәй генә булмаһын, үҙенең туҡланыу сифаттары буйынса ул имсәк һөтөнә етмәй. Ярты йәштән һуң баланы башҡа төрлө аҙыҡҡа ла өйрәтә башларға мөмкин, шул уҡ ваҡытта тәбиғи туҡландырыу дауам итергә тейеш. Һәм өҫтәмә\nаҙыҡты ла өй шарттарында әҙерләү яҡшыраҡ.\nБыл кәңәштәрҙе мин һәм коллегаларым Башҡортостанда ВОЗ/ЮН ИСЕФ - тың "Балаға ҡарата изгелекле дауахана" инициативаһын артабан үҫтереүгә арналған матбуғат конференцияһында алдыҡ.\nРФ Һаулыҡ һаҡлау һәм социаль үҫеш министрлығының баланы и мсәк һөтө менән туҡландырыуҙы пропагандалау, яҡлау һәм\nдәртләндереү буйынса ғилми - ғәмәли үҙәк етәксеһе Любовь Абольян ҙур үкенес менән үҙенең барлыҡ уникаль\nүҙенсәлектәренә ҡарамайынса, имсәк һөтө менән туҡландырыу\nүҫешкән илдәрҙә лә, үҫешеүсе илдәрҙә лә онотолоу хәүефе алдында тора тип билдәләне. Шуға күрә Бөтә донъя һаулыҡ һаҡлау ойошмаһы һәм Берләшкән Милләттәр Ойошмаларының Балалар Фонды инициатор булып сығыш яһаған "изгелекле" дауаханаларҙы практикаға индереү бик тә мөһим. Рәсәйҙә был\nинициатива 1994 йылдан башлап тормошҡа ашырыла. Уның сиктәрендә бала табыу йорттары бала тыуғандан алып уның тәүлек әйләнәһенә әсәһе янында булыу практикаһына күсә.\nРеспубликала Һаулыҡ һаҡлау министрлығы тарафынан "Балаға :`p`r` изгелекле дауахана" проекты бала табыу һәм балалар учреждениелары эшмәкәрлегенә әүҙем индерелә. Айырып әйткәндә, халыҡ - ара эксперттар ҡатнашлығында өйрәтеүсе семинарҙар үткәрелә, дауалау - профилактика учреждениелары "изгелекле" дауаханаларға булған талаптарға ярашлы итеп үҙгәртелә. Республиканың перинаталь үҙәге эргәһендә лә имсәк һөтө менән туҡландырыуҙы яҡлау һәм дәртләндереү буйынса үҙәк булдырылған.\n"Балаға ҡарата изгелекле дауахана" тигән почетлы статус балаларҙы имсәк һөтө менән туҡландырыуҙы әүҙем пропагандалаусы һаулыҡ һаҡлау учреждениеларына бирелә. Любовь Абольяндың һүҙҙәренә ҡарағанда, имсәк һөтө менән туҡландырыу буйынса Башҡортостан Рәсәй Федерацияһының иң алд ынғы дүрт субъекты иҫәбенә инә. Бөтә Рәсәй буйынса уртаса кү рһәткес 35 процент булһа, Башҡортостанда ул 71 процент тәшкил итә - нәҡ шул тиклем бала ғүмеренең тәүге йылында төрлө ҡатнашмалар менән түгел, ә әсәһенең имсәк һөтө менән туҡлана.\nБеренсе булып "Балаға ҡарата изгелекле дауахана" тигән халыҡ - ара исемгә 2001 йылда Өфөнөң 8 - се һанлы дауаханаһы\nһәм Дүртөйлө үҙәк район дауаханаһы лайыҡ булды. 2003 йылда был исем тағы ла Баймаҡ, Миәкә, Шишмә, Яңауыл үҙәк район дауаханаларына, Туймазы үҙәк район дауаханаһының бала табыу йортона бирелә. 2004 йылдан башлап был исемде Туймазы үҙәк р айон дауаханаһының ҡатын - ҡыҙҙар консультацияһы һәм\nбалалар поликлиникаһы, Бәләбәй ҡалаһы һәм районының акушерл ыҡ стационары, ҡатын - ҡыҙҙар консультацияһы, Балтас үҙәк\nрайон дауаханаһының акушерлыҡ бүлеге, ҡатын - ҡыҙҙар һәм балалар консультацияһы, Архангель үҙәк район дауаханаһының акушерлыҡ бүлеге, Сибай перинаталь үҙәге, ҡатын - ҡыҙҙар консультацияһы, балалар поликлиникаһы, Дүртөйлө үҙәк район\nдауаханаһының ҡатын - ҡыҙҙар һәм балалар консультацияһы ла\nйөрөтә башлай. Үткән йылда был исемгә Баҡалы, Ҡырмыҫҡалы, К үгәрсен үҙәк район дауаханаларының акушерлыҡ бүлектәре һәм ҡ атын - ҡыҙҙар консультациялары, Өфөнөң 43 - сө\nполиклиникаһы, Ағиҙел ҡалаһының акушер бүлеге, балалар һәм ҡатын - ҡыҙҙар консультацияһы лайыҡ булды.\nБаланы имсәк һөтө менән туҡландырыуҙы яҡлау һәм\nдәртләндереү буйынса республика үҙәге етәксеһе Әҙип\nМөкминов журналистар менән осрашыу ваҡытында билдәләүенсә, Стәрлетамаҡ перинаталь үҙәге, Мораҡ үҙәк район\nдауаханаһының балалар консультацияһы, Күмертау ҡалаһы, Стәрлебаш, Күгәрсен һәм Ейәнсура райондарының бала табыу йорттары, балалар поликлиникалары һәм ҡатын - ҡыҙҙар\nконсультациялары "изгелекле йортҡа" әүерелеүгә өмөт итә ала .\nКүренеүенсә, "изгелекле" дауаханалар тормошобоҙға әүҙем\nинә бара һәм медицина был йүнәлештә шулай уҡ һөҙөмтәле саралар күрә. Дөрөҫөрәге, имсәк һөтө менән тәҡландырыу мәсьәләһендә ул үткәненә, йәғни, әсәлек тәбиғәтенә кире ҡайт а.